hotchpotch/miracl-hf-unified huggingface dataset:
কামাঠিপুরা
কামাঠিপুরা (অথবা কামাটিপুরা বানানও প্রচলিত) হল মুম্বাই'র বৃহত্তম তথা এশিয়া'র দ্বিতীয় বৃহত্তম পতিতালয় এলাকা। এলাকাটিতে প্রথম বসতী স্থাপন করা হয় ১৭৯৫ সালের পর; যখন বোম্বাইয়ের সপ্তদ্বীপ সংযুক্ত করতে কজওয়ে নির্মিত হয়। প্রাথমিকভাবে স্থানটি লাল বাজার নামে পরিচিত, এবং কামাঠিপুরা নামটি তেলেঙ্গানা রাজ্যের কামাঠিদের (শ্রমিক) নামানুসারে রাখা হয়, যারা কজওয়ে নির্মাণকার্যে নিযুক্ত ছিল। কঠোর পুলিশী কর্মকাণ্ড এবং সরকারের উন্নয়ন নীতির দরুন, ১৯৯০-এর দশকের পর এইডস নির্মূলন করতে যৌনকর্মীদের কামাঠিপুরা থেকে বাইরে যাওয়ায় ও এলাকার যৌনকর্মীদের সংখ্যা কম করতে সাহায্য করে। ১৯৯২ সালে বোম্বাই পৌর নিগম (বিএমসি)-এর হিসেব অনুযায়ী কামাঠিপুরা এলাকাজুড়ে প্রায় ৫০,০০০ যৌনকর্মী ছিল, ২০০৯ সাল পর্যন্ত তা কমিয়ে ১,৬০০তে আনা হয়, পলায়নকৃত যৌনকর্মীদের অনেকে রিয়েল স্টেট ব্যবসার সাথে জুড়ে যায় এবং অনেকে মহারাষ্ট্রের অন্যান্য শহরে পলায়ন করে।>
কামাঠিপুরা এলাকাটি ১৪টি গলিতে বিভক্ত যা যৌনকর্মীদের ভাষাগত ও অঞ্চল অনুযায়ী ভাগ করা হয়েছে। বেশীরভাগ যৌনকর্মী ভারতের অন্য রাজ্য এবং নেপাল থেকে এখানে এসেছে। এই এলাকয় সামান্য মিথষ্ক্রিতা থাকায়, সামাজিক সংগঠন গোড়ে তোলার পথে বাধা হয়ে দাঁড়িয়েছে।
২০০৭ সালের পৌর নিগম কর্তৃক গণনা অনুযায়ী কামাঠিপুরায় ৫৫,৯৩৬ জন নির্বাচনকারী মতদাতা (ভোটার) আছে, যার মধ্যে ৬,৫০০ জন তেলেগু; বাকিগুলি মারাঠী, দক্ষিণ ভারতীয়, পূর্ব ভারতীয় লোকভুক্ত।
মহামৃত্যুঞ্জয় মন্ত্র
মহামৃত্যুঞ্জয় মন্ত্র (, ), ঋগ্বেদের একটি পঙতি।
মহামৃত্যুঞ্জয় মন্ত্র হলো:
অলিম্পিকে ইরান
ইরান প্রথম অলিম্পিক গেমসে অংশগ্রহণ করে ১৯৪৮ সালে, তারপর থেকে প্রতিটি গ্রীষ্মকালীন অলিম্পিক গেমসে ক্রীড়াবিদ পাঠিয়েছে শুধু ১৯৮০ ও ১৯৮৪ গেমস বয়কট করেছিল। এছাড়া ইরান ১৯৫৬ সাল থেকে কিছু শীতকালীন অলিম্পিক গেমসেও অংশগ্রহণ করেছে।
ইরানি ক্রীড়াবিদ হিসাবে ফ্রেদম ম্যালকম প্রথম ১৯০০ অলিম্পিক অংশগ্রহণ করেছিল, তিনি অসিচালনা ইভেন্টে প্রতিদ্বন্দ্বিতা করেছিলেন। ইরানি ক্রীড়াবিদগন মোট ৬০ টি পদক জিতেছে, সবচেয়ে বেশি পদক জিতেছে কুস্তি, ভারোত্তোলন, কায়কোয়ান্দো প্রতিযোগিতায়।
ইরানের জাতীয় অলিম্পিক কমিটি ১৯৪৭ সালে গঠিত হয়।
অলিম্পিকে আয়ারল্যান্ড
আয়ারল্যান্ড গ্রীষ্মকালীন অলিম্পিক গেমস ১৯২৪ সাল থেকে এবং শীতকালীন অলিম্পিক গেমসে ১৯৯২ সাল থেকে অংশগ্রহণ করে আসছে। আয়ারল্যান্ডের জাতীয় অলিম্পিক কমিটি ১৯২২ সালে গঠিত হয়, যখন স্বায়ত্তশাসনের অধিকার লাভ করে এবং প্যারিস অলিম্পিকের জন্য ১৯২৪ সালে আইওসির স্বীকৃতি লাভ করে।
আয়ারল্যান্ডের ক্রীড়াবিদগন সর্বমোট ৫১টি পদক জিতেছে। তারমধ্যে সবচেয়ে বেশি পদক জিতেছে মুষ্টিযুদ্ধে।
ডগলাস অ্যাডামস
ডগলাস নোয়েল অ্যাডামস (১১ মার্চ ১৯৫২ – ১১ মে ২০০১) ছিল একজন ইংরেজ লেখক, চিত্রনাট্যকার, প্রবন্ধকার, কৌতুকপূর্ণ কাহিনী-রচয়িতা, ব্যঙ্গরচয়িতা এবং নাট্যকার।
"দ্য হিটচিকার'স গাইড টু দ্য গ্যালাক্সি" বইটি লেখার জন্য তিনি বিশেষ পরিচিতি লাভ করেন।
কালা নদী
কালা নদী বাংলাদেশের উত্তর-পশ্চিমাঞ্চলের রংপুর ও দিনাজপুর জেলার একটি নদী। নদীটির দৈর্ঘ্য ২১ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৭।
কালা নদীটি দিনাজপুর জেলার পার্বতীপুর উপজেলার হরিরামপুর ইউনিয়ন এলাকায় প্রবহমান ঘিরনাই নদী হতে উৎপত্তি লাভ করেছে। অতঃপর এই নদীর জলধারা একই জেলার নবাবগঞ্জ উপজেলার কোশদহ ইউনিয়ন পর্যন্ত প্রবাহিত হয়ে ঘিরনাই নদীতেই নিপতিত হয়েছে। স্থানীয়ভাবে নদীটি কালনদী নামে পরিচিত। শুকনো মৌসুমে নদীটি প্রায় পুরোপুরি শুকিয়ে যায়। এ সময় নদীর কোলজুড়ে চাষাবাদ করা হয়। পূর্বের তুলনায় এই নদীর প্রবাহ ক্রমশ হ্রাস পাচ্ছে।
যোরহাট জিমখানা ক্লাব
যোরহাট জিমখানা ক্লাব (; ) অসমের যোরহাটে অবস্থিত একটি ক্লাব । ১৮৭৬ সনে চেকনীধরা গাঁও নামক স্থানে ক্লাবটি প্রতিষ্ঠা করা হয়। স্থাপনা হওয়ার বছর থেকেই এখানে নিয়মিত ঘোড়া দৌড় অনুষ্ঠিত হয়ে আসছে । এখানকার নাইন হোল গোল্ফ কোর্স এশিয়ার সবচেয়ে পুরাতন ও বিশ্বের তৃতীয় সর্বোচ্চ পুরাতন । যোরহাট নগর থেকে ক্লাবে যাওয়া ব্রিটিস নির্মিত পথ, যোরহাটের প্রথম পাকা পথ। 
১৮৬০ ও ১৮৭০ দশকে সমগ্র যোরহাট জেলায় বহু চা-বাগান প্রতিষ্ঠা করা হয়। চা-বাগানের সহিত জড়িত ব্যক্তিরা বিণোদনের জন্য একটি ক্লাব প্রতিষ্ঠা করার জন্য সিদ্ধান্ত নেয়। ১৮৭৬ সনে চেকেনিধরা গাঁও নামক স্থানে সেই সময়ের যোরহাট টি কম্পেনির অধ্যক্ষ জে.হাটমেন ক্লাবের জন্য একটি গৃহ নির্মাণ করেন । প্রথমে নির্মাণ করা গৃহটি বর্তমান ক্লাব থেকে ২কি:মি দূরত্বে ছিল। বর্তমানের ক্লাবটি ১৮৮৫ সনে নির্মাণ করা হয়েছিল। 
ক্লাবটি প্রতিষ্ঠা করা বৎসর থেকে এখানে নিয়মিতভাবে ঘোঁড়া দৌড় অনুষ্ঠিত হয়ে আসছে। এই প্রতিযোগীতায় বিজেতারদের গোভার্ণরস কাপ প্রদান করা হয়। বর্তমানের যোরহাট জিমখানা ক্লাবে সুইমিং পুলের ব্যবস্থা রয়েছে।
হাওড়া-নাগপুর-মুম্বই লাইন
হাওড়া-নাগপুর-মুম্বই লাইন বা কলকাতা-মুম্বই লাইন পূর্ব ভারত এর বৃহত্তম মহানগরী কলকাতার সঙ্গে মুম্বই এর সরাসরি সংযোগ ঘটিয়েছে। এই রেলপথের মোট দৈর্ঘ্য হল ১৯৬৮ কিলোমিটার (১২২৩ মাইল)। এই রেলপথ ভারত এর পাঁচটি রাজ্য অতিক্রম করেছে। এই রাজ্য গুলি হল -
১৮৫৩ সালে এই লাইন এর থানের অংশে রেল চলাচল শুরু করে। এর পর ১৮৫৪ সালে কল্যান, ১৮৫৭ সালে ভুষাল, ১৮৬০ সালে নাগপুর ও ১৮৬৭ সলের মধ্যে ছত্তিশগড় পর্যন্ত রেল পথ চালু হয়। ১৮৭০ সালে হাওড়া থেকে এলাহাবাদ হয়ে মুম্বই রেলপথ চালু হয়। কিন্তু এই পথ ছিল দীর্ঘ। এর পর ১৮৯৯ সালের মধ্যে ছত্তিশগড় থেকে আসানসোল পর্যন্ত রেল চালু হয়। ১৯০০ সালে খড়গপুর-কলাঘাট হয়ে মুম্বই লাইন যুক্ত হয় হাওড়ার সঙ্গে।
এই লাইন কয়েকটি শাখাতে বিভক্ত। এইগুলি হল-
এই রেলপথটি একটি "এ শ্রেণীর" রেল পথ।এই রেল পথের সর্বোচ্চ গতি ১৬০ কিমি/ঘন্টা।
অলিম্পিকে কেনিয়া
কেনিয়া প্রথম অলিম্পিক গেমসে অংশগ্রহণ করে ১৯৫৬ সালে। তারপর ১৯৭৬ ও ১৯৮ত গেমস বয়কট করা ছাড়া প্রতিটি গ্রীষ্মকালীন অলিম্পিকে অংশগ্রহণ করেছে। কেনিয়া শীতকালীন অলিম্পিক গেমসে ২০০৬ সালে প্রথম অংশগ্রহণ করে। তবে শেষ ২০১০ ও ২০১৪ শীতকালীন গেমসে অংশগ্রহণ করেনি।
কেনীয় ক্রীড়াবিদগন গ্রীষ্মকালীন অলিম্পিকে সর্বমোট ৮৬ পদক জিতেছে এবং সবচেয়ে বেশি পদক জিতেছে দৌড়বাজীতে। শীতকালীন অলিম্পিকে কেনিয়া কোন পদক জিততে পারেনি।
কেনিয়ার জাতীয় অলিম্পিক কমিটি ১৯৫৫ সালে গঠিত হয় এবং একই বছর আইওসির স্বীকৃতি পায়।
শিয়ালদহ দক্ষিণ লাইন
শিয়ালদহ দক্ষিণ লাইন চারটি পরস্পর যুক্ত রেলপথ নিয়ে গঠিত। এটি শিয়ালদহ রেলওয়ে স্টেশন থেকে শুরু করে দক্ষিণ চব্বিশ পরগণা জেলার বিভিন্ন প্রান্তে ছড়িয়ে পড়েছে। এর মোট দৈর্ঘ্য হল ২২১ কিলোমিটার। এই রেলপথের চারটি প্রান্তিক রয়েছে। এগুলি হল বজবজ, ক্যানিং, ডায়মন্ড হারবার ও নামখানা।
১৮৬২ সালে প্রথম শিয়ালদহ থেকে ক্যানিং পর্যন্ত ৪৬ কিলোমিটার পথে রেল চালু হয়। এই রেল চালু করে তৎকালীন দক্ষিণ-পূর্ব রেল কোম্পানি। পরে এটি সরকার অধিগ্রহন করে। ১৮৮২ সালে ইস্টার্ন বেঙ্গল রেলওয়ে জয়নগর মজিলপুর পর্যন্ত রেল চালু করে। ১৯২৮ সালে এটি লক্ষীকান্তপুর পর্যন্ত সম্প্রসারিত হয়। এরপর ২০০১ সালে এটি কাকদ্বীপ ও ২০০৬ সালে এটি নামখানা পর্যন্ত সম্প্রসারিত হয়। বর্তমানে এটি পূর্ব রেল এর একটি ব্যস্ততম শাখা। ১৮৮৩ সালে দক্ষিণ-পূর্ব রেল কোম্পানি ডায়মন্ড হারবার পর্যন্ত রেল চালু করে। ১৮৯০ সালে ইস্টার্ন বেঙ্গল রেলওয়ে বজবজ পর্যন্ত রেল চালু করে।
প্রতি বছর মকর সংক্রান্তির দিনে দেশের বিভিন্ন প্রান্ত থেকে পূণ্যার্থী আসে গঙ্গাসাগর মেলা উপলক্ষ্যে। এই কারনে এই সময় নামখানা পর্যন্ত বিশেষ রেল চালানো হয়।
গঙ্গা সাগরে সাগর বন্দর নামে একটি গভীর সমুদ্র বন্দর গড়ে তুলার কথা হয়েছে। এর জন্য শিয়ালদহ দক্ষিণ লাইন এর ৪০ কিমি নতুন রেলপথ যুক্ত করতে হবে এবং মুড়ি গঙ্গার উপর ৪.৫ কিমি রেল-সড়ক সেতু তৈরি করা হবে। অপর দিকে ১.২৪ বিলিয়ন টাকা খরচে ক্যানিং থেকে রেলপথ গোসাবা পর্যন্ত প্রসারিত করা হবে।
নাকবা
নাকবা (, "al-Nakbah", অর্থ "দুর্যোগ"), দ্বারা ১৯৪৮ সালে সংঘটিত ফিলিস্তিন যুদ্ধের সময় ফিলিস্তিনি আরবদের দেশত্যাগকে বোঝানো হয়। এসময় ৭,০০,০০০ এর বেশি ফিলিস্তিনি গৃহহীন হয়েছিল। এছাড়াও নাকবা দ্বারা মূল যুদ্ধ এবং ১৯৪৭ সালের ডিসেম্বর থেকে ১৯৪৯ সালের জানুয়ারি পর্যন্ত ফিলিস্তিনিদের উপর প্রভাব ফেলা ঘটনাবলীকেও বোঝানো হয়।
উদ্বাস্তুদের সঠিক সংখ্যা নিয়ে বিতর্ক রয়েছে। তবে পরবর্তীতে গঠিত ইসরায়েলের ভূখন্ড থেকে ৮০% এর কাছাকাছি আরব বাসিন্দা গৃহহীন হয়েছিল।
ইহুদিদের সামরিক আগ্রাসন, আরব গ্রামগুলিতে হামলা, দেইর ইয়াসিন গণহত্যার মত আরেকটি গণহত্যার ভয়সহ বিভিন্ন কারণে এই ঘটনা ঘটেছিল। পরবর্তীতে ইসরায়েলের প্রথম সরকারের জারিকৃত আইনসমূহে বাস্তুচ্যুত ফিলিস্তিনিদেরকে ফিরতে বাঁধা দেয়া হয়। বাস্তুচ্যুত ফিলিস্তিনি ও তাদের বংশধররা ফিলিস্তিনি উদ্বাস্তুতে পরিণত হয়।
ইসরায়েলি-ফিলিস্তিনি সংঘাতে উদ্বাস্তু ইস্যু খুবই গুরুত্বপূর্ণ ভূমিকা রাখে। ফিলিস্তিনি অঞ্চল এবং অন্যত্র ১৫ মে তারিখকে নাকবা দিবস হিসেবে স্মরণ করা হয়।Nur Masalha (2012): The Palestine Nakba: Decolonising History, Narrating the Subaltern, Reclaiming Memory. London: Zed Books, 
Abu Sitta, Salman (2001): "From Refugees to Citizens at Home." London: Palestine Land Society and Palestinian Return Centre, 2001
দোয়াব
দোয়াব ( হিন্দি: दोआब, উর্দু: ,) (শব্দের উৎস: ফারসি: دوآب "দোআব", "দো" অর্থাৎ "দুই" + "আব" অর্থাৎ, "জল" বা "নদী" থেকে) হল ভারত ও পাকিস্তানে ব্যবহৃত একটি শব্দ, যার অর্থ 'জিহ্বা' বা দুটি নদীর সংযোগস্থল বা প্রবাহের মধ্যবর্তী অঞ্চল। "অক্সফোর্ড হিন্দি-ইংলিশ ডিকশনারি"-তে আর. এস. ম্যাকগ্রেগর দোয়াব শব্দটির সংজ্ঞা দিয়েছেন: "a region lying between and reaching to the confluence of two rivers (esp. that between the Ganges and Jumna)." ("দুটি নদীর মধ্যবর্তী স্থান এবং সংযোগস্থলের মধ্যবর্তী অঞ্চল (বিশেষত গঙ্গা নদী ও যমুনা নদীর মধ্যবর্তী"))
উত্তর ভারত ও পাকিস্তানে অনেক নদী প্রবাহিত হয়েছে, যেগুলির উৎস হিমালয়। সেই কারণে এই অঞ্চলের সমভূমি একাধিক দোয়াবে বিভক্ত। সিন্ধু-গাঙ্গেয় সমভূমি ক্রমান্বয়ে একাধিক খাদর ও বাঙ্গর অঞ্চলে বিভক্ত। বন্যাপ্রবণ নিম্নভূমি অঞ্চলটিকে বলা হয় বাঙ্গর এবং নদী থেকে উচ্চতর অংশে অবস্থিত অংশটির নাম খাদর।
ঐতিহাসিকভাবে, দোয়াবের গ্রামগুলি সরকারিভাবে 'খাদর', 'খাদর-বাঙ্গর' (অর্থাৎ, মিশ্র) ও 'বাঙ্গর' - এই তিন শ্রেণিতে বিভক্ত ছিল। বহু শতাব্দী এই শ্রেণিবিভাগের ভিত্তিতেই স্তরভিত্তিক জমি-উৎপাদনশীলতার মান অনুসারে এখানে বিভিন্ন প্রকার কৃষিকর আরোপিত হয়েছে।
বাগনান কলেজ
বাগনান কলেজ হল ভারতের পশ্চিমবঙ্গ রাজ্যের বাগনানে অবস্থিত একটি স্নাতক কলেজ। এটি হাওড়া জেলায় অবস্থিত। এই কলেজটি কলকাতা বিশ্ববিদ্যালয় কর্তৃক অনুমোদিত।
বাগনান কলেজটি বাগনান থানার অধীন খালোর গ্রামে অবস্থিত। ১৯৫৮ সালে এই কলেজটি প্রতিষ্ঠা করেন বাদল চন্দ্র মাঝি।
এই কলেজের বিভাগগুলি হল:
এই কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত। ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) এই কলেজটি খ শ্রেণির কলেজের মর্যাদা দিয়েছে।
ডায়নামো (জাদুকর)
স্টিভেন ফ্রেনি (জন্মঃ ১৭ই ডিসেম্বর ১৯৮২ সাল), যিনি তাঁর স্টেজ নাম "ডায়নামো" নামে পরিচিত; হলেন একজন বৃটিশ জাদুকর। তাঁকে ""-এর জন্য বেশি জানা যায়। অনুষ্ঠানটি একটি আমেরিকান শো ডেভিড ব্লেইনের ‘স্ট্রিট ম্যাজিকের’ সাফল্যে অনুপ্রাণিত হয়েই শোটি তৈরি করা হয়। ডায়নামো আসলে যুক্তরাজ্যের আমেরিকান জাদুকর যেমন ডেভিড ব্লেইন ও ক্রিস এঞ্জেল-এর সংস্করণ।
ফ্রেনি (ডায়নামো) ব্র্যাডফোর্ড ইংল্যান্ডে একজন যুবতী বৃটিশ মা (যার বয়স ছিল মাত্র ১৭ বছর) এবং পিতা পাঠান বংশধরের কাছে জন্মেছিলেন। In the same year, "Dynamo: Magician Impossible" won the Best Entertainment Programme award at the Broadcast Awards.
Series 2 of "Dynamo: Magician Impossible" won the Broadcast Award for Best Entertainment Programme for the second year in a row and won TV show of the year at the Virgin Media Awards.
Dynamo won the Magician of the Year award from The Academy of Magical Arts 48th Annual Awards Show.
ডেভিড ব্লেইন
ডেভিড ব্লেইন (জন্মঃডেভিড ব্লেইন ওয়াইট; ৪ঠা এপ্রিল, ১৯৭৩ সাল) হলেন একজন আমেরিকান জাদু শিল্পী, মায়াবী কলাকার এবং সহিষ্ণু কলাকার। তিনি উচ্চ পদস্থ সহিষ্ণু কসরতদার হিসেবে প্রসিদ্ধ এবং অনেকগুলো ভিন্ন ভিন্ন বিশ্ব রেকর্ড ভাঙেন।
ব্লেইন নিউ ইয়র্কের ব্রুকলিনে জন্মগ্রহণ করেন এবং বেড়ে উঠেন। তিনি প্যাট্রিস মাউরিন হোয়াইট (১৯৪৬-১৯৯৫ সাল)-এর ছেলে যিনি একজন স্কুল শিক্ষক, এবং উইলিয়াম পেরেজ, যিনি ভিয়েতনাম যুদ্ধের একজন ভেটেরান। তাঁর পিতা অর্ধ পুয়ের্ত রিকান ও অর্ধ ইতালীয় পরিপাটি বংশের লোক এবং মাতা রাশীয় ইহুদী বংশধর।
পার্থানন
পার্থানন (গ্রীক: Παρθενώνας) প্রাক এথেন্সের আর্কোপলস পাহাড়ের উপর দেবী অ্যাথিনা কে উৎসর্গ করে ডরিক রীতিতে নির্মিত একটি মন্দির।
পার্থানন মন্দিরের নির্মাণ কাজ শুরু হয় 447 BC তে যখন অ্যাথিয়ান সম্রাজ্য ক্ষমতার শীর্ষে অবস্থান করছিল, এবং শেষ হয় 438 BC তে যদিও এর অভ্যন্তরিন সজ্জার কাজ 432 BC পর্যন্ত চলতে থাকে। পার্থানন মন্দির টি অত্যন্ত দৃঢ় ভৃত্তির উপর নির্মিত হওয়াই ১৬৮৭ খ্রিষ্টাব্দ পর্যন্ত এটি অটুট অবস্থায় দন্ডায়মান ছিল, কিন্তু ইহার অভন্তরস্থ বারুদাগারে অগ্নি সংক্রমনের ফলে যে দারুন বিস্ফোরন ঘটে উহার ফলে মন্দিরটি অত্যন্ত ক্ষতিগ্রস্থ হয় তবুও এথেন্সের চর্তূদিকস্থ বিপুল ধ্বংষলীলার মধ্যে অতীত গৌরবের সাক্ষীরুপে মন্দিরটি এখনও দন্ডায়মান আছে।
নরেন্দ্র চন্দ্র ঘোষ
নরেন্দ্র চন্দ্র ঘোষ (১৪ এপ্রিল, ১৯১২ - ৪ আগস্ট ১৯৯৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। বিপ্লবী মৃণাল কান্তি ঘোষ চৌধুরীর সংস্পর্শে যুগান্তর দলে যোগ দেন। বিপ্লবী কর্মকাণ্ডে জড়িত থাকার অপরাধে তিনি বহুবার গ্রেপ্তার হন, কারাবরণ করেন এবং শাস্তি ভোগ করেন। অস্ত্রসহ পলাতক জীবন কাটিয়েছেন বহু বছর।
নরেন্দ্র চন্দ্র ঘোষ ১৯১২ সালে ঠাকুরগাঁওয়ের বালুবাড়িয়া গ্রামে জন্মগ্রহণ করেন। তাঁর পিতার নাম দুর্গাদাস ঘোষ।
পুলিস ফাইল অনুযায়ী জানা যায় দুর্ধর্ষ বিপ্লবী নরেন্দ্র চন্দ্র ঘোষ ১৯৩৫ সালের ৮ ডিসেম্বর অস্ত্রসহ দিনাজপুরের পতিরামে গ্রেপ্তার হন। বিচারে ভারতীয় দণ্ডবিধির ৪১১, (আইপিসি) অনুসারে ঐ বছরেরই ২৩ ডিসেম্বর তাঁর তিন মাসের কারাবাস হয়। সাজা শেষ হলেও তিনি ছাড়া পাননি। পুনরায় ১৯৩৬ সালের ২৭ জানুয়ারি বেঙ্গল ক্রিমিনাল ল অ্যামেন্ডমেন্ড অ্যাক্ট অনুযায়ী বিচারে তাঁর ৫ বছরের সাজা ঘোষণা হয়। ষড়যন্ত্রকারী ইংরেজরা নানা ফন্দি ফিকির করে মিথ্যা মামলায় জড়িয়ে বিপ্লবী নরেন্দ্র চন্দ্র ঘোষকে বারবার জেলে ঢুকিয়েছে। ১৯৩৫ সালে তাঁর বিরুদ্ধে আনা হল ১২০ বিআইপিসি ধারা, সাথে জুড়ে দেয়া হলো ৩৯৫ ধারাও। ১৯৩৬ সালের ২৩ মার্চ ১০ বছরের সশ্রম কারাদণ্ড দেয়া হল নরেন্দ্র চন্দ্র ঘোষকে।
ইংরেজ শাসকের মহাশত্রু নরেন্দ্র চন্দ্র ঘোষকে পায়ে বেড়ি পরিয়ে আন্দামানে সেলুলার জেলে পাঠানো হয়। আন্দামান সেলুলার জেলের গারদে দিনগুনতে থাকেন তিনি। সেখানে গিয়েও বন্দীদের সুব্যবস্থার দাবিতে সংগঠিত দ্বিতীয় দফার আন্দোলনে অংশ নিয়ে নরেন্দ্র চন্দ্র ঘোষ ১৯৩৭ সালে ৩৭ দিন অনশন করেন। দীর্ঘ পনের বছরের অধিক জেলে কাটানোর পরে তিনি মুক্তি পান।
নরেন্দ্র চন্দ্র ঘোষ ১৯৪৭-এর পর জলপাইগুড়ি জেলায় চলে আসেন।পরবর্তীতে তিনি পাণ্ডাপাড়ায় বসবাসের জন্য প্লট পান। স্বাধীনতা পরবর্তী সময়ে তিনি সংসার জীবনে প্রবেশ করেন এবং সংসার প্রতিপালনে মনোনিবেশ করেন। তাঁর তিন পুত্র রয়েছে। ১৯৯৪ সালের ৪ আগস্ট তিনি শেষ নিঃশ্বাস ত্যাগ করেন।
ড্যারেন গঙ্গা
ড্যারেন গঙ্গা (; জন্ম: ১৪ জানুয়ারি, ১৯৭৯) পূর্ব ভারতীয় বংশোদ্ভূত সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি শীর্ষসারির ব্যাটসম্যান ছিলেন। পাশাপাশি দলের প্রয়োজনে ডানহাতে অফ ব্রেক বোলিং করতেন তিনি।
২১ ফেব্রুয়ারি, ১৯৯৭ তারিখে ত্রিনিদাদ ও টোবাগো দলের পক্ষে ১৮ বছর বয়সে তার প্রথম-শ্রেণীর ক্রিকেটে অভিষেক ঘটে। কুইন্স পার্ক ওভালে অনুষ্ঠিত খেলায় প্রতিপক্ষ ছিল গায়ানা দল। বার্বাডোসের বিপক্ষে দলের সঙ্কটময় ৩৩/৩ মুহূর্তে চার নম্বরে ব্যাটিংয়ে নেমে সর্বোচ্চ ১৩৮ রান তোলে ১ উইকেটের নাটকীয় জয় এনে দেন।
আগস্ট, ১৯৯৮ সালে দক্ষিণ আফ্রিকা সফরে ওয়েস্ট ইন্ডিজ দলের সদস্যরূপে অন্তর্ভূক্ত হন। ১৯ বছর বয়সে ত্রিনিদাদ ও টোবাগোর সর্বকনিষ্ঠ খেলোয়াড়রূপে ৩৫ বছরের মধ্যে টেস্ট দলে খেলার সুযোগ পান। গ্রিকুয়াল্যান্ড ওয়েস্টের বিপক্ষে প্রস্তুতিমূলক খেলায় অর্ধ-শতক করলেও বর্ডার এবং দক্ষিণ আফ্রিকার বিপক্ষে ব্যর্থ হন।
১৯ বছর বয়সে ওয়েস্ট ইন্ডিজ দলের পক্ষে অভিষেক ঘটে। অনিয়মিত অবস্থায় খেলার পর দলের নিয়মিত সদস্য হন। দলের বাইরে থাকাবস্থায় ওয়েস্ট ইন্ডিজ এ দলের অধিনায়কের দায়িত্ব পালন করেন তিনি। দক্ষিণ আফ্রিকা সফরের সিরিজের ৫ম ও চূড়ান্ত টেস্টে ফিলো ওয়ালেসের সাথে ব্যাটিং উদ্বোধনে নেমে আবারো শন পোলকের বিপক্ষে লড়াইয়ে অবতীর্ণ হন। উভয় ইনিংসেই পোলক তাকে যথাক্রমে শূন্য ও ৯ রানে আউট করেন।
২০০৬ সালে ওয়েস্ট ইন্ডিজ প্লেয়ার্স অ্যাসোসিয়েশন কর্তৃক বর্ষসেরা টেস্ট খেলোয়াড় হিসেবে মনোনীত হন। এরফলে প্রথমবারের মতো দলে স্থায়ীভাবে জায়গা করে নেন।
২০০৭ সালে ইংল্যান্ড সফরে নিয়মিত অধিনায়ক রামনরেশ সারওয়ান কাঁধে আঘাত পেলে ওয়েস্ট ইন্ডিজ ক্রিকেট বোর্ড সিরিজের বাকী সময়ের জন্য গঙ্গাকে অধিনায়কের দায়িত্বে রাখে। এরপূর্বে ত্রিনিদাদ টোবাগো ও ওয়েস্ট ইন্ডিজ অনূর্ধ্ব-২৩ দলের অধিনায়কের দায়িত্ব পালন করেছেন তিনি।
মার্চ-এপ্রিল, ২০০৭ সালে ক্যারিবীয় দ্বীপপুঞ্জে অনুষ্ঠিত ক্রিকেট বিশ্বকাপে খেলার জন্য তাকে ছাড়াই ওয়েস্ট ইন্ডিজ দলের সদস্যদের তালিকা প্রকাশ করা হয়। বিশ্বকাপের পর মে, ২০০৭ সালে ইংল্যান্ড সফরে তাকে নেয়া হয়। ব্রায়ান লারা'র অবসর গ্রহণ ও নিজ দেশকে ধারাবাহিকভাবে দুইবার ক্যারিব বিয়ার কাপে শিরোপা লাভে সহায়তা করার প্রেক্ষিতে তাকে ওয়েস্ট ইন্ডিজ দলের সহঃ অধিনায়কের মর্যাদা দেয়া হয়।
মুহাম্মদ আলি শাহ
মুহাম্মদ আলি শাহ (, ) (উর্দু:محمّد علی شاہ) (১৭৭৭ – ৭ মে ১৮৪২)
ছিলেন আওধের তৃতীয় বাদশাহ ১৮৩৭ সালের ৭ জুলাই থেকে ১৮৪২ সালের ৭ মে পর্যন্ত তিনি ক্ষমতায় ছিলেন। তিনি ছিলেন দ্বিতীয় সাদাত আলি খানের পুত্র, গাজিউদ্দিন হায়দার শাহর ভাই এবং নাসিরউদ্দিন হায়দার শাহর চাচা
নাসিরউদ্দিন হায়দার শাহ
নাসিরউদ্দিন হায়দার শাহ (, ) (৯ সেপ্টেম্বর ১৮০৩ – ৭ জুলাই ১৮৩৭) ছিলেন আওধের দ্বিতীয় বাদশাহ। ১৯ অক্টোবর ১৮২৭ থেকে ৭ জুলাই ১৮৩৭ পর্যন্ত তিনি ক্ষমতায় ছিলেন। নাসিরউদ্দিন ছিলেন গাজিউদ্দিন হায়দার শাহর পুত্র। গাজিউদ্দিনের মৃত্যুর পর নাসিরউদ্দিন ২৫ বছর বয়সে সিংহাসনে বসেন।
নিশা দেশাই বিসওয়াল
নিশা দেশাই বিসওয়াল হলেন একজন ইন্দো-আমেরিকান যিনি ইউনাইটেড স্টেটস ডিপার্টমেন্ট অব স্টেটের দক্ষিণ ও মধ্য এশিয়া বিষয়ক সহকারী মার্কিন পররাষ্ট্রমন্ত্রী। তিনি পূর্বে আন্তর্জাতিক উন্নয়ন সংস্থা (ইউএসএআইডি)-এর পক্ষে এশিয়ার সহকারী প্রশাসক ছিলেন। ১৯ই জুলাই ২০১৩ সালে তিনি মার্কিন প্রেসিডেন্ট বারাক ওবামা কর্তৃক যুক্তরাষ্ট্রের দক্ষিণ ও মধ্য এশিয়ার সহকারী পররাষ্ট্রমন্ত্রী পদের জন্য মনোনীত হয়েছিলেন। বিসওয়াল তাঁর পিতামাতার সহিত ভারত থেকে যুক্তরাষ্ট্রে অভিবাসী হন।
গাজিউদ্দিন হায়দার শাহ
গাজিউদ্দিন হায়দার শাহ ( উর্দু:) (১৭৬৯ – ১৯ অক্টোবর ১৮২৭) 
ছিলেন আওধের শেষ নবাব উজির এবং প্রধম বাদশাহ। তিনি ১১ জুলাই ১৮১৪ থেকে ১৯ অক্টোবর ১৮১৮ সাল পর্যন্ত নবাব এবং ১৯ অক্টোবর ১৮১৮ থেকে ১৯ অক্টোবর ১৮২৭ পর্যন্ত বাদশাহ ছিলেন
গাজিউদ্দিন ছিলেন নবাব দ্বিতীয় সাদাত আলি খানের তৃতীয় পুত্র। পিতার মৃত্যুর পর ১৮১৪ সালের ১১ জুলাই তিনি নবাব উজির হন। ১৮১৮ সালে ফোরট উইলিয়াম প্রেসিডেন্সির গভর্নর ওয়ারেন হেস্টিংসের প্রভাবে তিনি নিজেকে "পাদশাহ-ই-আওধ" ঘোষণা করেন। ১৮২৭ সালে লখনৌয়ের ফারহাত বখশ প্রাসাদে তিনি ইন্তেকাল করেন। এরপর তার পুত্র নাসিরউদ্দিন হায়দার শাহ সিংহাসনে বসেন।
গাজিউদ্দিন লখনৌয়ের বেশ কিছু স্থাপনা গড়ে তুলেছেন। তিনি ছতর মঞ্জিল নির্মাণ করেছেন। মোতি মহলে তিনি মুবারাক মঞ্জিল ও শাহ মঞ্জিল যুক্ত করেছেন। এছাড়াও তিনি তার বাবা সাদাত আলি খান ও মা মুশির জাদি বেগমের মাজার নির্মাণ করেছেন। নিজের ইউরোপীয় স্ত্রীর জন্য তিনি ইউরোপীয় শৈলীতে "ভিলায়েত বাগ" নির্মাণ করেছিলেন। তার নিজের মাজার "শাহ নাজাফ ইমামবাড়া" স্থাপনাটি ইরাকের নাজাফে অবস্থিত চতুর্থ খলিফা আলির মাজারের আদলে নির্মিত হয়েছে। তার তিন স্ত্রী সরফরাজ মহল, মুবারাক মহল ও মমতাজ মহলকেও এখানে দাফন করা হয়।
গাজিউদ্দিন ব্রিটিশ শিল্পী রবার্ট হোমকে দরবারের শিল্পী হিসেবে নিয়োগ দেন। ১৮২৮ সালে তার অবসরের পর আরেকজন ব্রিটিশ জর্জ ডানকান বিচে দরবারের শিল্পী হিসেবে নিয়োগ পান। ১৮১৫ সাল রাজা রতন সিং তার দরবারে যোগ দেন। গাজিউদ্দিনের প্রচেষ্টায় ১৮২১ সালে লখনৌয়ে রাজকীয় লিথো প্রিন্টিংপ্রেস স্থাপিত হয়। একই বছর এই প্রেস থেকে "হাফত কুলজুম" নামে দুইখন্ডের ফারসি অভিধান ও ব্যাকরণ প্রকাশিত হয়।
নিজেকে বাদশাহ ঘোষণার পর মুঘল সম্রাট দ্বিতীয় শাহ আলমের পরিবর্তে তিনি নিজের নামে মুদ্রা চালু করেন।
আমজাদ আলি শাহ
আমজাদ আলি শাহ (, ) (১৮০১ – ১৩ ফেব্রুয়ারি ১৮৪৭) ছিলেন আওধের চতুর্থ বাদশাহ। ৭ মে ১৮৪২ থেকে ১৩ ফেব্রুয়ারি ১৮৪৭ পর্যন্ত তিনি ক্ষমতায় ছিলেন।
ওয়াজির আলি খান
ওয়াজির আলি খান (, )(১৯ এপ্রিল ১৭৮০ – ১৫ মে ১৮১৭) ছিলেন আওধের চতুর্থ নবাব উজির ২১ সেপ্টেম্বর ১৭৯৭ থেকে ২১ জানুয়ারি ১৭৯৮ পর্যন্ত তিনি ক্ষমতায় ছিলেন।
ওয়াজির আলি খান ছিলেন নবাব আসাফউদ্দৌলার পালকপুত্র।
আসাফউদ্দৌলার কোনো পুত্র ছিল না।
আসাফউদ্দৌলার মৃত্যুর পর ১৭৯৭ সালের সেপ্টেম্বরে ওয়াজির আলি খান সিংহাসনে বসেন। ব্রিটিশরা তাকে সমর্থন দিয়েছিল। তবে চার মাস পরে ব্রিটিশরা তাকে অবিশ্বস্ত বলে অভিযোগ করে। স্যার জন শোরকে এসময় ১২ ব্যাটেলিয়নসহ প্রেরণ করা হয় এবং ওয়াজির আলি খানের স্থলে তার চাচা দ্বিতীয় সাদাত আলি খানকে ক্ষমতায় বসানো হয়।
পল্লবী সুভাষ
পল্লবী সুভাষ () একজন ভারতীয় চলচ্চিত্র এবং ধারাবাহিক নাটকের অভিনেত্রী। তিনি একজন মহারাষ্ট্রীয় মডেল যিনি অভিনেত্রীতে পরিণত হন, সুভাষ এরি মধ্যে এক ডজন মারাঠি ছায়াছবি, টিভি ধারাবাহিকে, বিজ্ঞাপন এবং নাটক করেছেন। তিনি পৌরাণিক সিরিজের "মহাভারতে" রুখমণি চরিত্রে এবং "করম আপনা আপ্নাতে" গৌরি চরিত্র ফুটিয়ে তোলার জন্য জনপ্রিয় হয়ে উঠেন।
বর্তমানে তিনি ঐতিহাসিক ধারাবাহিক সিরিজ "চক্রবর্তী অশোক সম্রাটে" রাণী ধর্মার ভূমিকায় কাজ করছেন।
সুভাষ মারাঠি অভিনেতা অনিকেত ভিসওয়াস রাওয়ের সাথে আট বছর ধরে প্রেম করেন, কিন্তু জোড়াটি ২০১৪ সালে আলাদা হয়ে যায়।
হাজরাডাঙ্গা শহীদুল্লাহ উচ্চ বিদ্যালয়
হাজরাডাঙ্গা শহীদুল্লাহ উচ্চ বিদ্যালয় () পঞ্চগড় জেলার দেবীগঞ্জ থানার হাজরাডাঙ্গা রোডে অবস্থিত একটি মাধ্যমিক বিদ্যালয়। এটি মাধ্যমিক ও উচ্চ শিক্ষা অধিদপ্তর, বাংলাদেশ দ্বারা পরিচালিত। বিদ্যালয়টি ১৯৯৬ সালে স্থানীয় সমাজসেবক আলহাজ্জ মোঃ শাহিদুল্লাহ (আকা শ্যামল) প্রতিষ্ঠা করেন।
অলিম্পিকে ক্রোয়েশিয়া
ক্রোয়েশিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯২ সালে এবং তারপর থেকে প্রতিটি গ্রীষ্মকালীন ও শীতকালীন গেমসে অংশগ্রহণ করে আসছে।
ক্রোয়েশিয়ার জাতীয় অলিম্পিক কমিটি ক্রোয়েশীয় অলিম্পিক কমিটি ১৯৯১ সালে গঠিত হলেও আন্তর্জাতিক অলিম্পিক কমিটির স্বীকৃতি পায় ১৯৯৩ সালে।
ওয়াজেদ আলি শাহ
ওয়াজেদ আলি শাহ () (৩০ জুলাই ১৮২২ – ১ সেপ্টেম্বর ১৮৮৭) ছিলেন আওধের নবাব। তিনি ১৩ ফেব্রুয়ারি ১৮৪৭ থেকে ১১ ফেব্রুয়ারি ১৮৫৬ পর্যন্ত ক্ষমতায় ছিলেন।
১৮৫৬ সালে তার রাজ্য ব্রিটিশরা অধিকার করে নেয়। এরপর তিনি কলকাতার মেটিয়াবুরুজে নির্বাসিত হন। বাকি জীবন তিনি পেনশন নিয়ে অতিবাহিত করেন। ব্যক্তিজীবনে তিনি একজন কবি এবং শিল্পের পৃষ্ঠপোষক ছিলেন।
ওয়াজিদ আলি অযোধ্যা হারালেন ৭ ফেব্রুয়ারি ১৮৫৬, লখনউ ছাড়লেন সে বছরেরই ১৩ মার্চ, কলকাতা এলেন ৬ মে। তৎকালীন মেটিয়াবুরুজ (বর্তমান গার্ডেনরিচ)এ তার নির্বাসনের কাল অতিবাহিত করেন।
কেউ কেউ তাঁকে হিন্দুস্তানি থিয়েটারের প্রথম নাট্যকার বলে বর্ণনা করেছেন। তখনও তিনি নবাব হননি, ১৮৪৩ সালে ভাই সিকন্দর হাসমতের সম্মানে এক জলসার আয়োজন করেন ওয়াজিদ আলি। সেখানে নিজের লেখা নাটক ‘রাধা কানহাইয়া কা কিস্সা’ মঞ্চস্থ করেন। এই কিস্সাকেই বলা যায় প্রথম আধুনিক উর্দু নাটক। কৃষ্ণ ছিলেন তাঁর রোল মডেল। যমুনাতীরে পূর্ণিমা রাতে গোপিনীদের সঙ্গে কৃষ্ণের লীলা নবাবের চিরকালীন অনুপ্রেরণা ছিল। কৃষ্ণের রাসলীলা থেকেই লখনউয়ে ‘রহস’-এর সৃষ্টি। ওয়াজিদ আলির রহস বস্তুত অপেরা, যেখানে তিনি ব্রজ অঞ্চলে কৃষ্ণের জীবন নিয়ে প্রচলিত নৃত্যের সঙ্গে নিজস্ব কত্থকের কম্পোজিশন মিলিয়েছিলেন। রহস নাটক হল নৃত্যনাট্য, যেখানে নির্দিষ্ট গল্প থাকত। লখনউয়ে নবাবির সময় ওয়াজিদ আলি মোট চারটি জলসার আয়োজন করেন, আর মেটিয়াবুরুজে ১৮৫৯ থেকে ১৮৭৫-এর মধ্যে অন্তত ২৩টি। ১৮৬১ থেকে মেটিয়াবুরুজে নিয়মিত ‘রাধা কানহাইয়া কা কিস্সা’ মঞ্চস্থ হয়েছে, সেখানে তা আরও পরিণত।
মেটিয়াবুরুজের দরবার যন্ত্রসংগীতেও তুলনাহীন। ‘তারিখ-ই-পরিখানা’-য় ওয়াজিদ লিখেছেন, তিনি বিখ্যাত সেতারি কুতুব আলি খানের কাছে সেতার শেখেন। সেনি ঘরানার উস্তাদ বসত খান মেটিয়াবুরুজে রবাব নিয়ে আসেন। সুরশৃঙ্গারও তাঁরই আনা, ওয়াজিদ এই যন্ত্রটিকে জনপ্রিয় করেন। ছিলেন বিখ্যাত বিনকার ও রবাবিয়া কাসিম আলি খান। ওয়াজিদের আহ্বানে কালীপ্রসন্ন বন্দ্যোপাধ্যায় তাঁর দরবারে সুরবাহার বাজিয়েছিলেন। এই দরবারেই নাকি উস্তাদ নিয়ামতুল্লা খান আধুনিক সরোদ সৃষ্টি করেন। এগারো বছর তিনি ওয়াজিদ আলির কাছে ছিলেন। ওয়াজিদ তবলাকেও এ শহরে জনপ্রিয় করেন। সানাই, এসরাজের সঙ্গেও জড়িয়ে তাঁর নাম।
সুদীপ্ত মিত্র সবিস্তারে দেখিয়েছেন, কলকাতার আরও অনেক ঐতিহ্যের সূচনাই মেটিয়াবুরুজে। আলিপুর চিড়িয়াখানার জন্ম ১৮৭৬-এ, তার অনেক আগেই নিজস্ব বিশাল চিড়িয়াখানা তৈরি করেন ওয়াজিদ আলি। সেখানে জীবজন্তুর সংখ্যা ও বৈচিত্র ছিল ঈর্ষণীয়। ‘দমপোখ্‌ত’ বা ঢিমে আঁচে রান্না তিনিই নিয়ে আসেন কলকাতায়, বিশেষ করে বিরিয়ানি। বিরিয়ানিতে আলুর প্রচলনও তাঁর হাতেই কি না, তা নিয়ে অবশ্য বিতর্ক আছে। লখনউ পানের কদর আজও কম নয়।
বেগম হজরত মহল
বেগম হজরত মহল (; আনুমানিক ১৮২০ - ৭ এপ্রিল ১৮৭৯) ছিলেন আওধের বেগম এবং ওয়াজেদ আলি শাহর স্ত্রী। ওয়াজেদ আলি শাহ কলকাতায় নির্বাসিত হওয়ার পর তিনি আওধের রাষ্ট্রীয় দায়িত্ব নেন। সিপাহী বিদ্রোহের সময় তিনি ইস্ট ইন্ডিয়া কোম্পানির বিরুদ্ধে বিদ্রোহ করেছিলেন। তবে শেষ পর্যন্ত তিনি পরাজিত হন। তিনি নেপালে আশ্রয় নেন। ১৮৭৯ সালে কাঠমান্ডুতে তার মৃত্যু হয়।
বেগম হজরত মহলের কবর কাঠমান্ডুর কেন্দ্রে জামে মসজিদের নিকটে অবস্থিত।কবরটি বিখ্যাত দারবার মার্গ থেকে দূরে নয়। জামে মসজিদ কমিটি এর তদারক করে থাকে। ১৯৬২ সালের ১৫ আগস্ট লখনৌয়ের হজরতগঞ্জের পুরনো ভিক্টোরিয়া পার্কে তাকে সম্মান জানানো হয়। ১৯৮৪ সালের ১০ মে ভারত সরকার তার সম্মানে ডাকটিকেট প্রকাশ করে।
নাসিরউদ্দিন মাহমুদ
নাসিরউদ্দিন মাহমুদ, নাসিরউদ্দিন ফিরোজ শাহ (শাসনকাল: ১২৪৬–১২৬৬) ছিলেন দিল্লির মামলুক সালতানাতের ৮ম সুলতান। তিনি নাসিরউদ্দিন মাহমুদের পুত্র ও সুলতান ইলতুতমিশের পৌত্র ছিলেন। ইলতুতমিশ তাকে তার বাবার নাম প্রদান করেছিলেন। আলাউদ্দিন মাসুদ ক্ষমতাচ্যুত হওয়ার পর তিনি মসনদে বসেন।
মাহমুদ ধার্মিক হিসেবে পরিচিত ছিলেন। নামাজ এবং কুরআন লিপিবদ্ধকরণে তিনি অনেক সময় ব্যয় করতেন। তার শ্বশুর গিয়াসউদ্দিন বলবন মূলত শাসনকাজ তদারক করতেন।
১২৬৬ সালে মাহমুদ নিঃসন্তান অবস্থায় মৃত্যুবরণ করার পর বলবন মসনদে বসেন।
নাসিরউদ্দিন মাহমুদ সহজসরল জীবন যাপন করতেন। নিজের হাতে কুরআন বিক্রি করে তিনি ব্যক্তিগত খরচের ব্যস্থা করতেন। তার কোনো চাকর ছিল না এবং তার স্ত্রী পরিবারের জন্য খাবার রান্না করতেন।
গিয়াসউদ্দিন বলবন
গিয়াসউদ্দিন বলবন (reigned: 1266–86) () ছিলেন দিল্লির ৯ম মামলুক সুলতান,
মামলুক বংশকে দাস বংশ বলা হয়ে থাকে।। তিনি প্রথমে নাসিরউদ্দিন মাহমুদের উজির ছিলেন। নাসিরউদ্দিন নিঃসন্তান অবস্থায় মারা যাওয়ার পর বলবন মসনদে বসেন।
বলবন ১২৬৬ থেকে ১২৮৬ সালে মৃত্যুর পূর্ব পর্যন্ত শাসন করেছেন। তার জ্যেষ্ঠ পুত্র মুহাম্মদ খান মঙ্গোলদের বিরুদ্ধে যুদ্ধে নিহত হয়েছিলেন। আরেকপুত্র নাসিরউদ্দিন বুগরা খান বাংলার শাসক হিসেবে থাকা পছন্দ করতেন। তাই বলবন তার পৌত্র কায়খসরুকে উত্তরাধিকারী মনোনীত করেন। তবে তার মৃত্যুর পর অভিজাত ব্যক্তিরা কায়কোবাদকে সুলতান মনোনীত করে।
আসল নাম=উলুঘ খাঁ
মুইজউদ্দিন কায়কোবাদ
মুইজউদ্দিন কায়কোবাদ (শাসনকাল ১২৮৭ – ১৪ অক্টোবর ১২৯০) ছিলেন দিল্লির ১০ম মামলুক সুলতান। তিনি ছিলেন বাংলার সুলতান বুগরা খানের পুত্র।
পুত্র মুহাম্মদের মৃত্যুর পর গিয়াসউদ্দিন বলবন তার পুত্র বুগরা খানকে উত্তরাধিকারী মনোনীত করতে চেয়েছিলেন। কিন্তু বুগরা খান বাংলার গভর্নর হিসেবে থাকা শ্রেয় বিবেচনা করেছিলেন। তাই বলবন তার পৌত্র ও মুহাম্মদের পুত্র কায়খসরুকে উত্তরাধিকারী মনোনীত করেন। তবে বলবনের মৃত্যুর পর অভিজাতরা বুগরা খানের পুত্র কায়কোবাদকে মসনদে বসায়।
শামসউদ্দিন কায়ুমারস
কায়ুমারস (শাসনকাল: ১২৮৬–১৩ জুন ১২৯০) ছিলেন দিল্লির শেষ মামলুক সুলতান।
বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেত্রী
শ্রেষ্ঠ পার্শ্বচরিত্রে অভিনেত্রীর জন্য জাতীয় চলচ্চিত্র পুরস্কার বাংলাদেশের চলচ্চিত্রের পার্শ্বচরিত্রে অভিনেত্রীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৫ সাল থেকে প্রতি বছর দেওয়া হয়। আনোয়ারা সর্বাধিক সাতবার এই পুরস্কার লাভ করেন। রওশন জামিল, মেহবুবা মাহনূর চাঁদনী, চম্পা, নিপুণ আক্তার, ও ববিতা দুইবার করে এই পুরস্কার লাভ করেন। শাবানা ১৯৭৭ সালের "জননী" চলচ্চিত্রের জন্য এই পুরস্কার পেলেও তিনি তা প্রত্যাখান করেন।
বঙ্কিম সর্দার কলেজ
বঙ্কিম সর্দার কলেজ হল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলায় ট্যাংরাখালিতে অবস্থিত একটি স্নাতক কলেজ। এটি ১৯৫৫ সালে প্রতিষ্ঠিত হয়। এই কলেজটি কলকাতা বিশ্ববিদ্যালয় কর্তৃক অনুমোদিত। কলেজটি ক্যানিং মহকুমায় অবস্থিত
বঙ্কিম সর্দার কলেজের বিভাগগুলি হল:
এই কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত।
রেয়াজউদ্দীন বাজার
রেয়াজউদ্দীন বাজার চট্টগ্রাম শহরের একটি ঐতিহাসিক বাজার। এটি চট্টগ্রাম রেলওয়ে ষ্টেশনের নিকট অবস্থিত।
চট্টগ্রাম নোয়াখালী অঞ্চলের প্রথম গ্র্যাজুয়েট শেখ রিয়াজউদ্দিন আহমদ সিদ্দিকীর নামে এই বাজারের নামকরণ হয়। চট্টগ্রাম রেলওয়ে স্টেশনের নিকট জঙ্গলাকীর্ণ বিশাল অঞ্চল তিনি কম দামে কিনে নেন এবং এই বাজারটি প্রতিষ্ঠা করেন।
মাহালী
মাহালী ভারতীয় উপমহাদেশে বসবাসকারী একটি ক্ষুদ্র জাতিসত্তা। সুপ্রাচীন কাল থেকেই এরা এই ভূখন্ডে বসবাস করে আসছে, মূলত অস্ট্রোরয়েড জাতিসত্তাগুলোর বংশধর এরা। বর্তমানে ভারতের পশ্চিমবঙ্গ, আসাম, ঝাড়খন্ড ও বাংলাদেশে এদের বসবাস। বাংলাদেশে এদের জনসংখ্যা প্রায় ৪০ হাজার, এরা বাংলাদেশের উত্তরবঙ্গের বিভিন্ন জেলায় ছড়িয়ে ছিটিয়ে বাস করে যেমন তানোর, চাপাইনবাবগঞ্জ, রাজশাহী, নওগা, জয়পুরহাট, রংপুর, দিনাজপুর, গাইবান্ধা ইত্যাদি। জাতিসত্তাগতভাবে এরা সাঁওতাল জাতিগোষ্ঠীর কাছাকাছি হলেও এরা পৃথক একটি জাতিসত্তা যাদের রয়েছে নিজস্ব ভাষা-সংস্কৃতি,সামাজিক আচার-বিধান ও ধর্মীয় বিশ্বাস। জাতিসত্তাগতভাবে অনান্য ক্ষুদ্র জাতিগোষ্ঠীর মতই এরা প্রান্তিক জনগোষ্ঠী এবঙ্গি ক্রমাগত অস্তিত্ব রক্ষার তাগিদে সংগ্রামরত। বাংলাদেশে অনান্য জাতিসত্তার অস্তিত্ব স্বীকার করা হলেও সরকারীভাবে মাহালী জাতিগোষ্ঠীর জনগণ আজও স্বীকৃতি প্রাপ্ত হয়নি, বর্তমানে সান্তাল ও মাহালী একটি জাতিসত্তা হিসেবে দেখা হয় যদিও তা সম্পূর্ণ পৃথক।
শারীরিক গঠনের দিক থেকে মাহালীরা মূলত এ ভূখন্ডের অস্ট্রিক গোত্রভুক্ত। এদের গায়ের রং তামাটে,কম উচ্চতা,কালো চুল (কোকড়ানো),নাক ছোট ও সুঠাম দেহ ইহাই এদের শারীরিক বৈশিষ্ট। মাহালী জাতিসত্তা খুবই শান্তিপ্রিয়, এদের প্রধান পেশা বাশ ও বেতের দ্বারা নির্মিত বিভিন্ন কুটিরশিল্পজাত দ্রব্য তৈরী পাশাপাশি এরা কৃষিকাজের সঙ্গেও যুক্ত তবে বর্তমানে তা অনেক কমে গিয়েছে। বাশ ও বেতের কুটিরশিল্পের কাজ মাহালীরা সুপ্রাচীনকাল থেকেই করে আসছে এটি অনেকটা তাদের সংস্কৃতির অংশ।
মাহালী জাতিসত্তার মাতৃভাষা মাহালী, তবে এ ভাষার কথ্য রূপ থাকলেও এর লেখ্যরূপ নেই। তবে রোমান হরফে মাহালী ভাষা লেখার প্রচলন রয়েছে। মাহালী জাতিগোষ্ঠী অতীতে সনাতন ধর্মের অনুসারী ছিলো তবে বররতমানে তারা খ্রিস্টান হয়েছে। মাহালী জাতিসত্তার পুরুষদের ঐতিহ্যবাহী পোশাক পুরুষদের জন্য ছিলো ধুতি আর মেয়েরা পাঞ্চি পারহাট(লুংগি ও ওড়নার সংমিশ্রিত পোশাক) নামক পোশাক পরিধান করতো।
মেয়েরা বিভিন্ন ধরনের গহনা ব্যবহার করতো যা সাধারণত রূপার তৈরী হত যেমন, হাতে বালা বা বাজু,মিশি(এক ধরনের প্রসাধনী যা দাতে লাগানো হতো, এটি দাত সাদা ও এর চারপাশে কালো রং করে সৌন্দর্য বৃদ্ধি করতো।), পায়ে বাক এবং পায়ের আংগুলে বাটরী ব্যবহার করা হতো, এছাড়াও মাজায় বিছা,মাথায় পানপাতা স্লোক(পান পাতার মতো দেখতে দুটি কাটা যুক্ত গহনা),কানে টানা দুল, গলায় হাসুলি।
মাহালীদের সামাজিক উতসবের মধ্যে রয়েছে লুবান,জিতিয়া এছাড়াও সনাতনী প্রকৃতি পূজা।
এরা বিভিন্ন ধরনের খাবার খায়।
বিষয়শ্রেণীঃবাংলাদেশের জাতিগোষ্ঠী
বাংলাদেশ জাতীয় চলচ্চিত্র পুরস্কার শ্রেষ্ঠ গীতিকার
শ্রেষ্ঠ গীতিকারের জন্য জাতীয় চলচ্চিত্র পুরস্কার বাংলাদেশের গীতিকারদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৯ সাল থেকে দেওয়া হয়। প্রথমবারের মত এই পুরস্কার অর্জন করেন আমজাদ হোসেন "গোলাপী এখন ট্রেনে" চলচ্চিত্রের জন্য। সর্বাধিক পাঁচবার এই পুরস্কার অর্জন করেন গাজী মাজহারুল আনোয়ার, চারবার এই পুরস্কার অর্জন করেন কবির বকুল এবং তিনবার অর্জন করেন মনিরুজ্জামান মনির ও মোহাম্মদ রফিকউজ্জামান।
লক্ষ্য প্রস্তাব
লক্ষ্য প্রস্তাব ১৯৪৯ সালের ১২ মার্চ পাকিস্তানের গণপরিষদে গৃহিত হয়। প্রধানমন্ত্রী লিয়াকত আলি খান সেই বছরের ৭ মার্চ এটি পরিষদে উপস্থাপন করেছিলেন। এতে ঘোষণা করা হয় যে পাকিস্তানের ভবিষ্যত সংবিধান পুরোপুরি ইউরোপীয় আদলে প্রণীত না হয়ে ইসলামের আদর্শ ও গণতান্ত্রিক বিশ্বাসের উপর ভিত্তি করে প্রণীত হবে। পাকিস্তানের সংবিধানের ২(ক) অনুচ্ছেদ অনুযায়ী এই প্রস্তাব সংবিধানের অংশ।
লক্ষ্য প্রস্তাবে নিম্নোক্ত ধারাসমূহ ছিল:
নোকিয়া ই৭২
নোকিয়া ই৭২ হচ্ছে নোকিয়ার ই-সিরিজ রেঞ্জের একটি স্মার্টফোন। এটি নোকিয়া ই৭১ এর উত্তরসূরী যেটি ডিজাইন ও ফিচারের দিক দিয়ে প্রায় একি রকম। নোকিয়া ই৭২ এ স্টেন্ডার্ড ডি প্যাড ন্যাভি কী এর বদলে অপটিক্যাল ন্যাভি কী ব্যবহার করা হয়েছে। যাতে ন্যাভিগেশন করা আরো সহজ হয়। ফোনটিতে ৬০০ মে.হা এআরএম প্রসেসর ও ৫মে.পি ক্যামেরা সেন্সর যোগ করা হয়েছে। নোকিয়া ই৭২ বাজারে ১৫ই জুন, ২০০৯ সালের সিঙ্গাপুরে ছাড়া হয়।
গুরুসদয় সংগ্রহশালা
গুরুসদয় সংগ্রহশালা হল ভারতের পশ্চিমবঙ্গ রাজ্যের রাজধানী কলকাতায় অবস্থিত একটি লোকশিল্প জাদুঘর। এই জাদুঘরের সংগ্রহে তিন হাজারেরও বেশি প্রত্নসামগ্রী, দেবদেবীর মূর্তি, পুথি, মুখোস, বাদ্যযন্ত্র, চিত্র, বস্ত্র ও কাষ্ঠশিল্প রয়েছে। গুরুসদয় দত্তের সারা জীবনের সংগ্রহের ভিত্তিতে এই জাদুঘরটি গড়ে উঠেছে। জাদুঘরটি তাঁরই নামাঙ্কিত। গুরুসদয় দত্তের পুত্র বীরেন্দ্রসদয় দত্তের সুপারিশে এই জাদুঘরটি স্থাপিত হয়। তাঁর পুত্রবধূ আরতি দত্ত এটি পরিচালনা করতেন। তিনি দীর্ঘ সময় এই জাদুঘরের অধ্যক্ষা ছিলেন।
এইচটিসি চাচা
এইচটিসি চাচা (এইচটিসি স্ট্যাটাস নামেও পরিচিত) হচ্ছে একটি অ্যানড্রয়েড চালিত স্মার্টফোন। এটি ২০১১ সনের ফেব্রুয়ারিতে মোবাইল ওয়ার্ল্ড কংগ্রেসে ঘোষিত হয়। এর সাথে এইচটিসি সালসা নামের আরেকটি মডেলও ঘোষণা করা হয়।
ফোনটি প্রধানত টেক্সট মেসেজ করার জন্য ডিজাইন করা হয়। এটিতে ভালভাবে ফেইসবুকের সমন্বয় ঘটানো হয়েছে এবং ফেইসবুক বাটনও দেয়া হয় যাতে সহজেই কন্টেন্ট শেয়ার করা যায় সেবাটির মাধ্যমে।
অনেক কাস্টম রোম পাওয়া যায় আনঅফিসিয়ালি যা অ্যানড্রয়েড জেলিবিন পর্যন্ত নবায়ন করে।
রিতিকা সিং
রিতিকা মোহন সিং (; জন্ম: ১৬ ডিসেম্বর ১৯৯৪) ভারতের জাতীয় পর্যায়ের কিক-বক্সার এবং কারাটের ব্ল্যাক বেল্ট বিজয়িনী। এছাড়াও রিতিকা মিক্সড মার্শাল আর্টও (এমএমএ) শিখেছেন। ক্রীড়াভিত্তিক সিনেমা ইরুধি ছুত্রু-এ অভিনয়রে মাধ্যমে রিতিকা সিং এর সিনেমায় অভিষেক ঘটে।
রিতিকা ভারতের মুম্বাই এ বেড়ে ওঠেন। তাঁর বাবা মোহন সিং তাঁকে কিকবক্সিং এর প্রাথমিক পাঠ দেন। তিনি তাঁর পড়াশোনা নিজ শহরেই সম্পন্ন করেন। লেখাপড়া শেষে রিতিকা কিকবক্সিং এ ক্যারিয়ার গড়তে মনোযোগি হন এবং বর্তমানে তিনি কলিউড (তামিল চলচ্চিত্র শিল্প) এর একজন সম্ভাবনাময়ী অভিনেত্রী হিসেবে আলোচিত।
ক্রীড়াভিত্তিক তামিল সিনেমা ইরুধি ছুত্রু এ অভিনয়ের মাধ্য দিয়ে ভারতীয় গনমাধ্যমে বেশ আলোচিত হন রিতিকা সিং। একশ জন মল্লযোদ্ধার মধ্য থেকে বেছে নেয়া হয় রিতিকা সিংকে। রিতিকা ফাইট রিয়ালিটি শো সুপার ফাইট লীগ ২০১২ তে অংশগ্রহন করেন।
রিতিকা ভারতের জাতীয় কিকবক্সিং দলের হয়ে খেলেন এবং ২০০৯ সালে এসিয়ান ইনডোর গেমস এ অংশগ্রহন করেন।
গিদ্ধা (নৃত্য)
গিদ্ধা (, giddhā) ভারত এবং পাকিস্তানের পাঞ্জাব অঞ্চলের নারীদের মধ্যে একটি জনপ্রিয় লোকনৃত্য। এই  নৃত্যশৈলী রিং নাচ নামে প্রাচীন নৃত্য থেকে উদ্ভূত বলে মনে করা হয় এবং ভাঙরার মতই উত্তেজনাপূর্ন; এই নৃত্যেটি, একই সাথে নারীসুলভ করুণা, কমনীয়তা এবং নমনীয়তাকে সৃজনশীলভাবে প্রদর্শন করে। এটি একটি খুব বর্ণময় নৃত্যরূপ, যা এখন দেশের সব অঞ্চলে অনুসৃত হয়। নারীরা প্রধানত আনন্দ উৎসবে বা সামাজিক অনুষ্ঠানে এই নৃত্য প্রদর্শন করেন।
মোঘল-এ-আযম
মোঘল-এ-আযম ২০১০ সালে মুক্তিপ্রাপ্ত বাংলাদেশী চলচ্চিত্র। ছায়াছবিটি পরিচালনা করেছেন মিজানুর রহমান দীপু। বিশাল ফিল্মসের ব্যানারে ছায়াছবিটি প্রযোজনা করেছেন পরিচালক মিজানুর রহমান দীপু নিজেই। যুবরাজ সেলিম আর নর্তকী আনারকলির প্রেমকাহিনী নিয়ে নির্মিত এ ছায়াছবির প্রধান চরিত্রে অভিনয় করেছেন সোহেল রানা, মান্না, ও শাবনূর। এছাড়া অন্যান্য চরিত্রে অভিনয় করেছেন নাসিমা খান, চন্দ্রিমা, টেলি সামাদ, নাসরীন, নাসির খান এবং অনেকে। এটি চিত্রনায়ক মান্না অভিনীত সর্বশেষ চলচ্চিত্র। ছায়াছবিটি ২০১২ সালে প্রদত্ত জাতীয় চলচ্চিত্র পুরস্কারে ১ টি বিভাগে জাতীয় চলচ্চিত্র পুরস্কার অর্জন করে।মোঘল-এ-আযম ছায়াছবিটির শ্যুটিং শুরু হয় ২০০৩ সালে এবং শ্যুটিং শেষ হয় ২০০৭ সালে। কিছু অংশের শ্যুটিং ও ডাবিং শেষ করতে আরও তিন বছর লেগে যায়। অবশেষে ২০১০ সালের ১৫ অক্টোবর চলচ্চিত্রটি সারাদেশে মুক্তি পায়।
মোঘল-এ-আযম ছায়াছবিটির সঙ্গীত পরিচালনা করেছেন আলাউদ্দিন আলী।জাতীয় চলচ্চিত্র পুরস্কার
ইবনে রাসসাম
ইবনুল রাসসাম (আক্ষরিক নকশাকার পুত্র)(ইংরেজী:Ibn al-Rassam) ছিলেন মিশরের একজন মুসলিম আলকেমিস্ট এবং টালি তৈরিকারক এবং মোজাইক ডিজাইনার, যিনি ​ মামলুক বাহরি রাজবংশ (১২৫০-১৩৮২) এর সময় জনপ্রিয় হয়ে ওঠেন।
আল রাসসাম কোন বড়সড় আবিষ্কারের করে যদিও জানা যায় নি, তবুও তিনি তামা থেকে ম্যালাকাইট তৈরি করা, এবং বিভিন্ন পদার্থ উত্তাপের মাধ্যমে নীল তৈরির উপায় জানতেন।
তিনি রসায়নবিদ আবুল আশবা ইবনে তাম্মাম (মৃত্যু ১৩৬১) এর সহকর্মী ছিলেন।
অলিম্পিকে উত্তর কোরিয়া
উত্তর কোরিয়া প্রথম অলিম্পিক গেমসে অংশগ্রহণ করে ১৯৬৪ সালে শীতকালীন অলিম্পিকে এবং এর ৮ বছর পর ১৯৭২ সালে গ্রীষ্মকালীন অলিম্পিকে অংশগ্রহণ করে। শীতকালীন অলিম্পিকে অনিয়মিতভাবে অংশগ্রহণ করলেও প্রায় প্রতিটি গ্রীষ্মকালীন অলিম্পিকে অংশগ্রহণ করেছে, শুধুমাত্র ১৯৮৪ ও ১৯৮৮ গ্রীষ্মকালীন গেমস সোভিয়েত ইউনিয়নের নেতৃত্বে বয়কট করেছিল।
উত্তর কোরিয়ার ক্রীড়াবিদগন গ্রীষ্মকালীন অলিম্পিকে ৪৯টি এবং শীতকালীন অলিম্পিকে ২টি পদক জিতেছে। সবচেয়ে বেশি পদক জিতেছে ভারোত্তোলন ক্রীড়ায়।
উত্তর কোরিয়ার জাতীয় অলিম্পিক কমিটি ১৯৫৩ সালে গঠিত হয় এবং ১৯৫৭ সাল আন্তর্জাতিক অলিম্পিক কমিটির স্বীকৃতি পায়।
আবুল আশবা ইবনে তাম্মাম
আবুল আশবা খ. তাম্মাম, আবুল আশবা ইবনে তাম্মাম (ইংরেজী:Abu'l Ashba b. Tammam, Abul Ashba ibn Tammam) (মৃত্যু:১৩৬১) ছিলেন একজন মুসলিম রসায়নবিদ। তাকে মুসলিম রসায়নবিদ শাখায় অন্যতম একজন হিসেবে গণ্য করা হয়।
কোম্পানীগঞ্জ বদিউল আলম উচ্চ বিদ্যালয়
কোম্পানীগঞ্জ বদিউল আলম উচ্চ বিদ্যালয়
বাংলাদেশের কুমিল্লা জেলার মুরাদনগর উপজেলার অন্তর্গত একটি বিদ্যালয়। এই বিদ্যালয়টি ১৯৫৭ সালে গোমতী নদীর উত্তরে মুরাদনগর রোডে কোম্পানিগঞ্জে স্থাপিত হয়। প্রতিষ্ঠা পরবর্তী সময়ে বিগত ৬ দশক ধরে জ্ঞানের আলোতে আলোকিত করেছে শিক্ষার্থীদের।
সাবেক সাংসদ হাজী আবুল হাশেম ১৯৫৬ সালে মুরাদনগরের কোম্পানীগঞ্জে তার বাবার নামে কোম্পানীগঞ্জ বদিউল আলম উচ্চ বিদ্যালয়টি প্রতিষ্ঠা করেন।
স্কুলের নির্দিষ্ট পোশাক হল ফুল বা হাফ হাতা সাদা শার্ট, কালো প্যান্ট ও কালো জুতো। শীতকালে যে কোনো রঙের সোয়েটার পরা যায়। শার্টের পকেটে স্কুলের মনোগ্রামযুক্ত ব্যাজ থাকা আবশ্যক নয়।
সাধারণত শিক্ষার্থীরা ষষ্ঠ শেণীতে ভর্তি হওয়ার সুযোগ লাভ করে। এজন্য শিক্ষার্থীদের তুমুল প্রতিদ্বন্দ্বীতামূলক ভর্তি পরীক্ষায় অবতীর্ণ হতে হয়। ভর্তি পরীক্ষা জানুয়ারি মাসে সংঘটিত হয়। কোন শিক্ষার্থী অন্য কোন সরকারি স্কুল থেকে ট্রান্সফার সার্টিফিকেটের মাধ্যমে উপরের ক্লাসগুলোতে ভর্তি হওয়ার সুযোগ পেতে পারে।
এখানে রয়েছেঃ
আবু ইনানি মাদ্রাসা
আবু ইনানি মাদ্রাসা ( "") মরক্কোর ফেজে অবস্থিত একটি মাদ্রাসা। সুলতান আবু ইনান ফারিস ১৩৫১-৫৬ সালে এটি নির্মাণ করেন। মারিনি স্থাপত্যের এটি একটি উৎকৃষ্ট উদাহরণ।
সুলতানের নামের প্রথম অংশ "আবু ইনান" থেকে মাদ্রাসার "আবু ইনানি" নামের উদ্ভব হয়েছে। এই মাদ্রাসা শিক্ষাপ্রতিষ্ঠান ও মসজিদ উভয় হিসেবে ব্যবহৃত হয়।
ফেজের মাদ্রাসাসমূহের মধ্যে শুধু এই মাদ্রাসায় মিনার রয়েছে। মূল প্রবেশপথের বিপরীতে ওজুর জন্য "দার আল-ওজু" অবস্থিত। কেন্দ্রীয় প্রাঙ্গণের বামে ও ডানে শ্রেণীকক্ষ অবস্থিত। মারিনিদের দ্বারা নির্মিত এটি শেষ মাদ্রাসা। এটি মরক্কোর অন্যতম প্রধান ধর্মীয় প্রতিষ্ঠান।
১৮শ শতাব্দীতে মাদ্রাসার সংস্কার করা হয়। সুলাইমানের শাসনামলে সমগ্র অংশ পুনর্নির্মিত হয়। ২০শ শতাব্দীতে ভার বহনকারী অংশ, প্লাস্টার, কাঠ ও টাইলসের অলঙ্করণে সংস্কার কাজ করা হয়।
অসম মাধ্যমিক শিক্ষা পরিষদ
"অসম মাধ্যমিক শিক্ষা পরিষদ" (; ) অসমের মাধ্যমিক ও উচ্চতর মাধ্যমিক বিদ্যালয় সমূহের স্বীকৃতি প্রদান, বিদ্যালয়সমূহের উন্নতমানের শিক্ষার নিশ্চিতকরণ ও পরীক্ষা আয়োজনের কতৃত্ব থকা রাজ্যিক পর্যায়ের পরিষদ। 
এই পরিষদ অসমে উচ্চ মাধ্যমিক বিদ্যালয় শিক্ষান্ত পরীক্ষা আয়োজন করে ও উত্তীর্ণ ছাত্র-ছাত্রীদের প্রমাণ পত্র প্রদান করে। 
অসমের মাধ্যমিক শিক্ষার নিরীক্ষণ, নিয়ন্ত্রণ ও বিকাশের হেতু এক মাধ্যমিক শিক্ষা পরিষদর গঠনের জন্য অসম মাধ্যমিক শিক্ষা অধিনিময় ১৯৬১ "(The Assam Secondary Education Act, 1961) (Assam Act, XXV of 1961) জারী করা হয়। অসম সরকারের শিক্ষা বিভাগে ১৯৬২ সনের ২৯ জানুয়ারী তারিখে প্রকাশ করা বিজ্ঞপ্তি নং ১৫৯/৬১/৩৭ দ্বারা অধিনিয়ম প্রথম কার্যকর করা হয়। এইভাবে ১৯৬২ সনের ১৪ মার্চ তারিখে অসম মাধ্যমিক শিক্ষা পরিষদ প্রতিষ্ঠা করা হয়। ১৯৬২ সনে উচ্চতর মাধ্যমিক শিক্ষান্ত পরীক্ষা পরিচালনা দ্বারা এই পরিষদ নিজ কর্মারম্ভ করেন। অধিনিয়মের অনুসারে অসম সরকার এস সি রাজখোয়াকে (ডি পি আই) অধ্যক্ষ, ও ম: এম. ইসলামকে ( বিদ্যালয় পরিদর্শক, মধ্য অসম) দ্বায়িত্বে পরিষদ গঠন করেন। 
প্রথমে শিলংস্থিত ডি.পি.আই কার্যালয়ের কন্ফারেন্স রুমে পরিষদ কর্মারম্ভ করেন। পরে গুয়াহাটির রিহাবাড়ির এক ভাড়া গৃহে কার্যালয় স্থানান্তর করা হয়। এই ভাড়াগৃহে ১৯৬২ সনের ১ জুলাই ১৯৬৩ সনের ২৬ ফেব্রুয়ারী পর্যন্ত কার্য করা হয়। তারপর গুয়াহাটি বিশ্ববিদ্যালয়ের পাণবাজারে অবস্থিত পুরণি বিশ্ববিদ্যালয় পরিবর্ধণ করে ১৯৬৩ সনের ২৭ ফেব্রুয়ারী থেকে ১৯৭৬ সনের ১৫ জানুয়ারী পর্যন্ত পরিষদে কার্য চলায়। প্রথম অবস্থায় সমগ্র উত্তর-পূর্ব অবিভক্ত অসমে অসম মাধ্যমিক শিক্ষা পরিষদের কর্মপরিসর ছিল। পরবর্তী সময়ে অসম থেকে বিছিন্ন হয়ে অরুণাচল প্রদেশ, নাগাল্যান্ড, মণিপুর, মেঘালয়,মিজোরাম ও ত্রিপুরা গঠিত হওয়ায় ও প্রতিটি রাজ্যের নিজস্ব শিক্ষা পরিষদ থাকায় অসম মাধ্যমিক শিক্ষা পরিষদ কর্মপরিসর হ্রাস পায়। বর্তমান পরিষদটি অসম রাজ্যের শিক্ষা নিয়ন্ত্রণ করে।
মির্জাপুর ইউনিয়ন, রায়পুরা
মির্জাপুর ইউনিয়ন বাংলাদেশের নরসিংদী জেলার রায়পুরা উপজেলার একটি ঐতিহ্যবাহী ইউনিয়ন।
এই ইউনিয়ন নরসিংদী জেলা থেকে পূর্বদিকে অবস্থিত। এর আয়তন ৫.১৫৬ বর্গমাইল / ৮.৩ বর্গকিমি।
এই ইউনিয়নটি ৯টি ওয়ার্ড, ৭টি মোজা, ১৪টি গ্রাম ও ১টি গুচ্ছ গ্রাম নিয়ে গঠিত। ইউনিয়ন পরিষদ অফিস ৭নং ওয়ার্ড এর পিরিজকান্দি গ্রামে অবস্থিত।
২০১১ সালের আদমশুমারি অনুযায়ী এই ইউনিয়ন এর মোট জনসংখ্যা ২৩৭৩০জন । এর মধ্যে
এই ইউনিয়নে শিক্ষার হার-৬৮% ।
এই ইউনিয়নে বৃটিশ শাসন আমলে ১৯২৪ সালে পিরিজকান্দি উচ্চ বিদ্যালয় টি নির্মিত হয়।
এখানকার প্রায় দুই-তৃতীয়াংশ মানুষ কৃষক।
বর্তমান সময়ে কৃষি কাজের পাশাপাশি মৎস্য চাষ এখানকার মানুষের কাছে জনপ্রিয় হচ্ছে। এছাড়া বেশ কয়েকটি সমিল রয়েছে।এই ইউনিয়নে হাঠবাজার এর সংখ্যা ৫টি। এই ইউনিয়নের ৯ং ওয়ার্ড এর পীরপুর গ্রামের ধানু বাড়ীতে এখনো তাঁত শিল্প রয়েছে।আরো রয়েছে বাঁশ দ্বারা তৈরি সামগ্রীর শিল্প, লৌহ শিল্প, মৃৎ শিল্প, সূচী-শিল্প।
আবু সুউদ এফেন্দি
আবু সুউদ এফেন্দি (তুর্কি: "মুহাম্মদ আবু সুউদ এফেন্দি", ৩০ ডিসেম্বর ১৪৯০ – ২৩ আগস্ট ১৫৭৪) ছিলেন একজন উসমানীয় হানাফি আলেম ও আইনবিদ।
আবু সুউদের পিতার নাম শাইখ মুহিউদ্দিন মুহাম্মদ এফেন্দি ১৫৩০ এর দশকে তিনি বুরসা, ইস্তানবুল ও রুমেলিয়ায় বিচারক হিসেবে দায়িত্বপালন করেছেন। ১৫৪৫ সালে সুলতান প্রথম সুলাইমান তাকে সাম্রাজ্যের প্রধান মুফতি নিয়োগ দেন। আমৃত্যু তিনি এই পদে বহাল ছিলেন। উসমানীয় বিচারব্যবস্থাকে পুনর্গঠন করার কাজে তিনি সুলাইমানকে সহায়তা করেছেন। এছাড়াও তার প্রদত্ত বেশ কিছু ফতোয়ার কারণেও তাকে স্মরণ করা হয়।
তুরস্কের "সুলতান সুলেমান" টিভি ধারাবাহিকে আবু সুউদ এফেন্দির ভূমিকার তুর্কি অভিনেতা তুনজেল কুরতিজ অভিনয় করেছেন।
যশবন্ত দীদ
যশবন্ত দীদ একজন পাঞ্জাব এর বিখ্যাত কবি এবং ঔপন্যাসিক। তিনি ১১ই মার্চ ১৯৫৪ সালে পাঞ্জাবের জলন্ধর, শাহকোট অঞ্চলে জন্মগ্রহন করেন।
তিনি ২০০৭ সালে তাঁর লেখা কমোন্ডল (Kamaṇḍala) কবিতার বই এর জন্য সাহিত্যা অ্যাকাডেমি পুরস্কার পেয়েছিলেন।
অলিম্পিকে দক্ষিণ কোরিয়া
দক্ষিণ কোরিয়া প্রথম অলিম্পিক গেমসে অংশগ্রহণ করেছিল ১৯৪৮ সালে এবং তখন থেকে প্রায় সকল গ্রীষ্মকালীন ও শীতকালীন অলিম্পিক গেমসে অংশগ্রহণ করে আসছে। তবে দক্ষিণ কোরিয়া ১৯৮৪ গ্রীষ্মকালীন গেমস বয়কট করেছিল এবং ১৯৫২ শীতকালীন গেমসে অংশগ্রহণ করেনি।
দক্ষিণ কোরিয়ার ক্রীড়াবিদগন গ্রীষ্মকালীন অলিম্পিক গেমসে ২৪৩টি এবং শীতকালীন অলিম্পিক গেমসে ৫৩টি পদক জিতেছে। সবচেয়ে বেশি পদক জিতেছে তীরন্দাজীতে।
দক্ষিণ কোরিয়ার জাতীয় অলিম্পিক কমিটি ১৯৪৬ সালে গঠিত হয় এবং ১৯৪৭ সালে আন্তর্জাতিক অলিম্পিক কমিটির স্বীকৃতি লাভ করে।
কৃষ্ণনগরের পুতুল
কৃষ্ণনগরের পুতুল বা কৃষ্ণনগরের মাটির পুতুল পশ্চিমবঙ্গ-এর নদিয়া জেলার কৃষ্ণনগরের এক জগৎ বিখ্যাত মৃৎ শিল্প এবং এটি পশ্চিমবঙ্গের অন্যতম প্রধান কুটির শিল্প।কৃষ্ণনগরের পুতুল প্রধানত তৈরি হয় কৃষ্ণনগরের পার্শবর্তী অঞ্চল ঘূর্নীতে।
এক সময় নদিয়া রাজা ছিলেন রাজা কৃষ্ণচন্দ্র। বিদ্যোৎসাহী, সংস্কৃতিবান হিসেবে তার খ্যাতি ছিল। তাঁর সময় মাটির মূর্তি নির্মাণের জন্য নাটোর (অধুনা বাংলাদেশ) থেকে শিল্পীরা আসতেন। এরপর রাজপৃষ্ঠপোষকতায় এই শিল্পীরা ঘুর্নী এলাকায় বসতি গড়ে তোলে। ক্রমশ কৃষ্ণনগরের পুতুল প্রসিদ্ধি পেতে থাকে বিশ্বের বিভিন্ন প্রান্তে। বর্তমানে কৃষ্ণনগরে প্রায় ৪০০ মৃৎ শিল্পী পরিবার আছে এর মধ্যে শুধু ঘূর্নীতে আছে ২০০ পরিবার।
কৃষ্ণনগরের পুতুল প্রধানত মাটির দ্বারা তৈরি করা হয়। জলঙ্গী নদীর পাড় থেকে মূর্তি বা পুতুল নির্মাণের বিশেষ মাটি সংগ্রহ করা হয়। এরপর এই মাটি পুতুল নির্মাণের উপযোগী করে তোলা হয়। এই মাটি থেকে শিল্পী তার নিজের হাতের কারুকার্যে পুতুল নির্মাণ করে। প্রথমে পুতুলটি রৌদে শুকিয়ে নেওয়া হয় তারপর রং করে বিভিন্ন দোকানে বিক্রয় করা হয়।
কৃষ্ণনগরের পুতুলের চাহিদা বিশ্বজোড়া। ভারতের বিভিন্ন প্রান্তে এই পুতুল রপ্তানি করা হয়। দেশের বাইরে প্রধানত ইউরোপ ও উত্তর আমেরিকাতে পুতুল রপ্তানি করা হয়। তবে সরকারি তরফ থেকে এর প্রচার কম। ফলে এর বিপনন কম হচ্ছে। শিল্পীরা আর্থিক সহযোগীতা না পেয়ে বা উপযুক্ত প্রচারের অভাবে মার খাচ্ছেন। এছাড়া অনেক সময় নিম্নমানের মাটির পুতুল "কৃষ্ণনগরের পুতুল" বলে চালিয়ে দেয় অসৎ ব্যবসায়ীরা।
সাহেব বিবি গোলাম (২০১৬-এর চলচ্চিত্র)
সাহেব বিবি গোলাম ২০১৬ সালের একটি ভারতীয় বাংলা চলচ্চিত্র। এই চলচ্চিত্রে অভিনয় করেছেন অঞ্জন দত্ত, স্বস্তিকা মুখোপাধ্যায়, পার্ণো মিত্র, ঋত্বিক চক্রবর্তী। এই চলচ্চিত্রটি পরিচালনা করেছেন প্রীতম ডি গুপ্তা।
সাহেব বিবি গোলাম এই চলচ্চিত্রটি একটি থ্রিলার ধরনের চলচ্চিত্র। ‘সাহেব বিবি গোলাম’ চলচ্চিত্রটি কলকাতার আঞ্চলিক বোর্ড ‘বিবি’কে বাদ দিতে বলেছিল। তারা চেয়েছিলেন চলচ্চিত্রের নাম হোক সাহেব গোলাম। ছবিটি মুক্তি পাওয়ার কথা ছিল ২০১৬ সালের ২২ জানুয়ারি। শেষ পর্যন্ত প্রায় আট মাস পরে চলচ্চিত্রটি মুক্তি পাচ্ছে।
এই চলচ্চিত্রে সঙ্গীত পরিচালনা করেছেন অনুপম রায়। তাছাড়া এই চলচ্চিত্রে আর গান করেছেন শ্রেয়া ঘোষাল, অঞ্জন দত্ত, এবং অনুপম নিজে।
উত্তর ভিনা
উত্তর ভিনা বা উত্তর দ্‌ভিনা নদী (রুশ - Се́верная Двина́ ; /ˈsʲevʲɪrnəjə dvʲɪˈna/; "সিয়েরভিরনাইয়া দ্‌ভিনা") হল উত্তর রাশিয়ার একটি নদী। ৭৪৪ কিলোমিটার বা ৪৬২ মাইল লম্বা এই নদীটি ইউরোপীয় রাশিয়ার ভলোগদা ওবলাস্ট ও আর্কানজেলস্ক ওবলাস্টের মধ্য দিয়ে প্রবাহিত হয়ে ভিনা উপসাগরে শ্বেত সাগরে পড়েছে। এর ডানদিকের উপনদী পেচোরার সাথে মিলিতভাবে এই নদীর মাধ্যমেই উত্তরপশ্চিম রাশিয়ার বৃষ্টিবিধৌত সমস্ত জল উত্তর মহাসাগরে গিয়ে পড়ে।
এই নদীর গুরুত্বপূর্ণ উপনদীগুলি হল ভিচেগদা (ডানদিক), ভাগা (বামদিক) ও পেচোরা (ডানদিক)।
তেরিসা মে
তেরিসা মে () একজন ইংরেজ যৌন শিল্পী, অভিনেত্রী ও গ্লামার মডেল।
১৯৯২ সালে, তেরিসা "ফিওনা-কুপার.কম" নামক একটি পর্নোগ্রাফিক ওয়েবসাইটের জন্য একটি গ্লামার-ভিডিওতে কাজ করার মাধ্যমে তাঁর কর্মজীবন শুরু করেন। এই ভিডিওটিতে তিনি নিজে এলা ছদ্মনামটি ধরণ করেন।
১৯৯৭ সালে, "স্ম্যাক মায় বিচ আপ" শিরোনামের একটি সংগীত-ভিডিওতে যৌনাবেদক নর্তকীর ভূমিকা পালন করেন। পরবর্তীতে তিনি বিভিন্ন বি-গ্রেড চলচ্চিত্রে কাজ করেন। যার মধ্যে "এক্সটার্মিনেটর সিটি" এবং "ওয়ান মম্যান এন্ড হিজ ডগ" ইত্যাদি উল্লেখযোগ্য।
অভিনয় ছাড়াও তেরিসা "হাসলার"-এর মত বিভিন্ন পুরুষদের যৌনাবেদনময়ী পত্রিকাতে মডেলিং-এর কাজও করেন।
ব্রিটেনে ২০১৬ সালের সাধারণ নির্বাচনের পর প্রধানমন্ত্রী হিসেবে, ব্রিটেনের বিশিষ্ট রাজনীতিজ্ঞ টেরেসা মে'র নাম ঘোষণা করা হলে; কিছু লোক মনে করেন "অভিনেত্রী তেরিসা মে" ব্রিটেনের প্রধানমন্ত্রী নির্বাচিত হয়েছেন; এবং এর জন্য লোকেরা তার টুইটার হ্যন্ডেলে সংবর্ধনা পাঠানো শুরু করে। অবশ্য পরে, তিনি তাদের ভ্রান্তি দূর করেন।
গিয়াসিয়া মাদ্রাসা
গিয়াসিয়া মাদ্রাসা ছিল মধ্যযুগে মক্কা ও মদিনায় নির্মিত দুটি মাদ্রাসা। এই দুই প্রতিষ্ঠানকে বাঙালি মাদ্রাসাও বলা হত।
বাংলার সুলতান গিয়াসউদ্দিন আজম শাহ (শাসনকাল: ১৩৮৯-১৪১০ খ্রিষ্টাব্দ) মাদ্রাসা দুটি নির্মাণ করেন। এর মধ্যে মক্কার মাদ্রাসাটি বাব-ই-উম্মেহানিতে অবস্থিত ছিল। এখানে প্রসিদ্ধ চার মাজহাব তথা হানাফি, শাফি, মালিকি, হানবালি মাজহাবের অনুসারী ছাত্রদের পড়ালেখার ব্যবস্থা হয়। তৎকালীন আলেম তাকিউদ্দিন ফাসি এখানে শিক্ষকতা করেছেন। মদিনার মাদ্রাসাটি মসজিদে নববীর নিকটে হুসন-আল-আতিকে অবস্থিত ছিল। মাদ্রাসা প্রতিষ্ঠার জন্য সুলতান জায়গা ক্রয় করেছিলেন। এছাড়াও মাদ্রাসার ব্যয় নির্বাহের উদ্দেশ্যে প্রয়োজনীয় সম্পদ ক্রয়ের জন্য সুলতান অর্থ প্রেরণ করেছিলেন।
সাহেব বিবি গোলাম
সাহেব বিবি গোলাম বলতে বোঝানো যেতে পারেঃ
পোকেমন গো
পোকেমন গো () হল নিয়াটিক ইনকর্পোরেটেড নির্মিত এবং পোকেমন ফ্র্যানচাইজির অংশ, পোকেমন কোম্পানির প্রকাশিত একটি বাস্তবিক অবস্থান ভিত্তিক গেম, যা অ্যানড্রয়েড বা আই.ও.এস. ডিভাইসে খেলা যায়। এই গেমটি বিনামূল্যে খেলা যায় এবং এর জন্য জি.পি.এস. ও ইন্টারনেট কানেকশনের প্রয়োজন হয়। ৬ জুলাই ২০১৬ সালে এই গেমটি মুক্তি পায়।
অলিম্পিকে জ্যামাইকা
জ্যামাইকা প্রথম অলিম্পিক গেমসে অংশগ্রহণ করেছিল ১৯৪৮ সালে, এবং তারপর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে। জামাইকা ১৯৬০ সালে ব্রিটিশ ওয়েস্ট ইন্ডিজ এর হয়ে অংশগ্রহণ করেছিল। শীতকালীন অলিম্পিক গেমসে জামাইকা ১৯৮৮ সাল থেকে অংশগ্রহণ শুরু করে। এর মধ্যে ২০০৬ শীতকালীন গেমসে অংশগ্রহণ করেনি।
জামাইকান ক্রীড়াবিদগন গ্রীষ্মকালীন অলিম্পিক গেমসে ৬৭টি পদক জিতেছে, যার ৬৬টি পদকই দৌড়বাজীতে এবং ১টি সাইক্লিংয়ে। শীতকালীন অলিম্পিক গেমসে কোন পদক জিততে পারেনি।
জামাইকার জাতীয় অলিম্পিক কমিটি ১৯৩৬ সালে গঠিত হয়।
ডোকরা
ডোকরা হল "হারানো মোম ঢালাই" পদ্ধতিতে তৈরি একটি শিল্প কর্ম। এই শিল্পের ইতিহাস প্রায় ৪০০০ হাজার বছরের পূরানো। সিন্ধু সভ্যতার শহর মহেঞ্জদোড়োতে প্রাপ্ত "ড্যান্সসিং গার্ল" বা "নৃত্যরত নারী মূর্তি" হল ডোকরা শিল্পের নিদর্শন। ভারত ছাড়াও চীন,মালয়েশিয়া,জাপান প্রভৃতি দেশে এই শিল্প কর্ম পাওয়া যায়। এটি একটি প্রাচীন শিল্প কর্ম।
মনে করা হয় মধ্যপ্রদেশ এর বাস্তর ও ছত্তিসগড়ে এই শিল্পের উদ্ভব হয়। পরে ঝাড়খণ্ড ও বিহার-এ ছড়িয়ে পড়ে। আরও পরে পশ্চিমবঙ্গ ও ওড়িশা রাজ্যে এর প্রসার ঘটে। বর্তমানে ডোকরা শিল্পে পশ্চিমবঙ্গ অন্যতম নাম।
ডোকরা শিল্প পদ্ধতি একটি জটিল ও সময় সাপেক্ষ, সূক্ষ্য শিল্প কর্ম। প্রথমে শিল্পীরা পুকুর থেকে লাল বা সাদা মাটি সংগ্রহ করে ও মাটির মণ্ড তৈরি করে; এর পর মাটি দিয়ে হাতে করে একটি অবয়ব তৈরি করে। অবয়বটির উপর মোম, তেল এর প্রলেপ দেওয়া হয় । শেষে নরম মাটির প্রলেপ দেওয়া হয়। এর পর এটিকে পোড়ানো হয়। ফলে মোম গলে একটি ছিদ্র দিয়ে বাইড়ে বেরিয়ে আসে ।এর পর ওই ছিদ্র দিয়ে গলানো পিতল ঢালা হয় এবং শক্ত হলে মূর্তিটি সংগ্রহ করা হয়। মূর্তিটি এর পর শিরিষ কাগজ দ্বারা ঘষে উজ্জল করা হয়।
পশ্চিমবঙ্গে ডোকরা শিল্পের প্রসার ঘটে আজ থেকে কয়েকশো বছর পূর্বে। প্রধানত ঝাড়খণ্ড থেকে এই শিল্প পুরুলিয়া হয়ে এই শিল্প রাজ্যের পশ্চিম প্রান্তের বিভিন্ন জেলায় ছড়িয়ে পড়ে। সেগুলির মধ্যে অন্যতম জেলাগুলো হল- বাঁকুড়া, বর্ধমান, পুরুলিয়া ও পশ্চিম মেদিনীপুর। পশ্চিমবঙ্গের বাঁকুড়া জেলা-বিকনা, খাতডার লক্ষীসাগর, লাদনা,ছাতনা, শববেড়িয়া। বর্ধমান-গুসকরার দরিয়াপুর ও পুরুলিয়ার নাডিহায় ডোকার শিল্পের প্রধান কেন্দ্র গুলি অবস্থিত। এর মধ্যে বাঁকুড়ার বিকনা ও বর্ধমানের দরিয়াপুর উল্লেখযোগ্য। এই দুই জায়গার ডোকরা শিল্পের প্রসিদ্ধি জগৎজোড়া।
এই শিল্প কর্মের জন্য ১৯৬৬ সালে শুম্ভ কর্মকার,১৯৬৮ সালে দরিয়াপুর এর হারাধন কর্মকার,১৯৮৮ সালে মটর কর্মকার রাষ্ট্রপতি পুরস্কার পান।
বর্তমানে এই শিল্পের অবস্থা খুব ভাল না। বিভিন্ন কাঁচামালের দাম বৃদ্ধি এর মূল কারণ। এছাড়া সরকারি প্রচার কম। অনেক যায়গায় শিল্পির অভাব দেখা যাচ্ছে।
বর্তমানে পশ্চিমবঙ্গ সরকার ডোকরা শিল্প প্রসারের জন্য কাজ করছে।
সিদ্ধশিলা
জৈন বিশ্বতত্ত্ব অনুসারে, সিদ্ধশিলা হল ব্রহ্মাণ্ডের শীর্ষদেশে অবস্থিত একটি স্থান। জৈনরা বিশ্বাস করেন, যে মানব 'অরিহন্ত' হয়েছেন, অর্থাৎ অনন্ত শুদ্ধ জ্ঞান ('কেবল জ্ঞান') অর্জন করেছেন, তাঁরা মৃত্যুর পর মোক্ষ লাভ করে সিদ্ধশিলায় অবস্থান করেন। সিদ্ধশিলায় অবস্থানকারীদের বলা হয় 'সিদ্ধ'।
উইলিয়াম মরিস ব্রাউন
উইলিয়াম মরিস ব্রাউন
(১৯১০-১৯৭৫) ফৌজদারহাট ক্যাডেট কলেজের প্রথম অধ্যক্ষ ছিলেন, যেটি বাংলাদেশের ১২ টি ক্যাডেট কলেজের মধ্যে অন্যতম। তিনি তখন নিউজিল্যান্ড আর্মি এর অবসরপ্রাপ্ত ল্যাফটেনেন্ট কর্নেল ছিলেন।
১৯১০ সালে তিনি জন্মগ্রহণ করেন; ওয়াইকাটো প্রদেশে তিনি তার বিদ্যালয়ের দিনগুলো পার করেছেন। অকল্যান্ড শিক্ষক প্রশিক্ষণ কেন্দ্র থেকে ১৯৩০ সালে প্রশিক্ষণ এবং অকল্যান্ড বিশ্ববিদ্যালয় কলেজ হতে ডিগ্রি অর্জন করে তিনি সেখানে অনেক বিদ্যালয় ও কলেজে নিয়োজিত ছিলেন। ১৯৩১ সালে তিনি প্রথম অকল্যান্ড রেজিমেন্টে যোগ দেন। যুদ্ধের সময় তিনি রয়েল বিমান বাহীনির স্কোয়ারড্রন লিডার ছিলেন এবং পরে নিউজিল্যান্ড আর্মির ছিলেন। এরপর তিনি কিংস কলেজ হতে ভূগোলের ওপর অনার্স ডিগ্রি অর্জন করেন। তিনি স্কট পোলার গবেষণা ইন্সটিটিউট এ পর্বত, বরফ, তুষার ইত্যাদির উপর গবেষণা করেন। ১৯৫০ এর দশকে তিনি আবারো অধ্যাপনায় ফিরে আসেন সেনাবাহীনিতে যোগ দেওয়ার আগ পর্যন্ত।
মরিস ব্রাউন রয়েল ভৌগোলিক সংঘের সদস্য ছিলেন। তিনি একবার বলেছিলেন শুধু মাউন্ট এভারেস্টে ওঠার জন্যই তিনি এর সদস্য হয়েছিলেন।
তিনি নিউজিল্যান্ডের হয়ে ইউ এন এ কাজ করেছিলেন। কাশ্মির এ ইউনিমজিপ এর হয়ে কাজ করেছেন। এরপর মধ্য প্রাচ্যে কিছু বছর কাটিয়ে ১৯৫৮ সালে তিনি ফৌজদারহাট ক্যাডেট কলেজ এ যোগ দেন।
সাত বছর তিনি ফৌজদারহাট ক্যাডেট কলেজ এ নিয়োজিত ছিলেন। তার সময়ে কলেজটি অনেকদূর অগ্রসিত হয়েছিল এবং বাংলাদেশে ক্যাডেট কলেজ শিক্ষা পদ্ধতির অনেক উন্নতি হয়েছিল। কর্ণেল মরিস ব্রাউনের নীতিবাক্য ছিল "তোমার দেশকে ভালোবাসো, সত্যি কথা বল এবং সময়ের মূল্য দাও"। তার সহধর্মিণী জনাবা ব্রাউন তাকে ক্যাডেট কলেজের অনেক কাজে সহযোগিতা করেছেন।
রবি শঙ্কর (আধ্যাত্মিক নেতা)
রবি শঙ্কর, যিনি সাধারণত শ্রী শ্রী রবিশঙ্কর নামে পরিচিত, হলেন ভারতের একজন আধ্যাত্মিক নেতা যিনি ১৩ মে ১৯৫৬ সালে তামিলনাড়ুতে জন্মগ্রহণ করেন। তাকে শ্রী শ্রী উপাধিতে বা গুরুদেব বা গুরুজি নামেও ডাকা হয়। ১৯৮১ সালে তিনি আর্ট অব লিভিং ফাউন্ডেশন প্রতিষ্ঠা করেন, যার মূল লক্ষ্য হল মানুষের ব্যক্তিগত মনোদৈহিক চাপ, সামাজিক সমস্যা এবং সহিংসতা দূর করা। ১৯৯৭ সালে, তিনি ইন্টারন্যাশনাল এ্যাসোসিয়েশন ফর হিউম্যান ভ্যালুজ নামে একটি জেনেভাভিত্তিক এনজিও দাতব্য সংস্থা প্রতিষ্ঠা করেন যা ত্রাণ কর্মকাণ্ড ও প্রান্তিক উন্নয়নের সঙ্গে সম্পৃক্ত এবং বৈশ্বিক-মূল্যবোধের বিনিময়কে উৎসাহিতকরণের লক্ষ্যে কাজ করে থাকে। তার অবদানের জন্য, তিনি বিভিন্ন দেশ থেকে রাষ্ট্রীয় সর্বোচ্চ সম্মানজনক পদক লাভ করেছেন, যার অন্তর্গত হল ভারত, পেরু, কলম্বিয়া এবং প্যারাগুয়ে। ২০১৬ সালে তিনি ভারত সরকার কর্তৃক পদ্মভূষণ পদক লাভ করেন।
রবি শঙ্কর নিম্নোলিখিত বইগুলোর রচয়িতা: